«Paynet.uz» мобил иловаси хизматлар учун тўловлардан 1,5 фоиз cashback қайтаради – Газета.uz\n«Paynet.uz» мобил иловаси орқали тўловлар нафақат қулай, балки даромадли ҳам — тўланган маблағларнинг 1,5 фоизи бонус шаклида қайтарилади.\n15 май 2019, 15:00 Жамият Реклама\nЭндиликда ҳар бир смартфон эгаси ўз шахсий Paynetига эга бўлиши мумкин. Бунинг учун смартфонингизга iOS ёки Android платформаларидаги «Paynet.uz» мобил иловасини ўрнатиш ва унга банк картасини бириктиришингиз керак бўлади холос. Натижада ўзингиз учун қулай вақтда, ҳатто кечаси, байрамларда, уй ёки ишхонангиздан чиқмаган ҳолда хизматлар учун тўловларни амалга ошира оласиз.\nБироқ «Paynet» бу билан чекланиб қолмоқчи эмас, компания фойдаланувчилар учун янада яхшироқ хизмат кўрсатиш мақсадида «Paynet Bonus» содиқлик тизимини ишга туширди. Бу тизим ҳар бир фойдаланувчига хизматлар учун тўловларни амалга оширишда маблағларини тежашга ёрдам беради. Эндиликда «Paynet» тўлов миқдорининг 1,5 фоизини cashback кўринишида қайтаради. Тежаб қолинган маблағлардан бошқа хизматлар учун тўловларда фойдаланишингиз мумкин.\nТўлов хизматларидан қандай фойда олиш мумкин?\nАввало, смартфонингизга «Paynet.uz» мобил иловасини ўрнатишингиз керак. Рўйхатдан ўтиш жуда қулай ва осон. Рўйхатдан ўтишингиз билан мобил иловада бонусли карта пайдо бўлади.\nБанк картангизни иловага бириктириб, унинг ёрдамида хизматлар учун тўловни амалга оширсангиз, тўловнинг 1,5 фоизи дарҳол бонус картангизга қайтарилади.\nМасалан, Интернет учун 100 минг сўм тўласангиз, 1500 сўмлик балл бонус картангизга қайтарилади. Мобил алоқа учун 50 минг сўм тўлаганингизда, бонус картангизга 750 сўмлик балл қўшилади. Бонус карта иловада онлайн кўринади, шунинг учун тўпланган маблағлар миқдорини хоҳлаган вақтингиз билишингиз мумкин. Бонус картангизда етарлича балл тўпланган бўлса, улардан «Paynet.uz» тизимидаги ҳар қандай хизмат учун тўловларни амалга оширишда тўлиқлигича фойдаланишингиз мумкин.\nШундай қилиб, эндиликда сиз Интернет, уяли алоқа операторлари, телевидение, онлайн савдо платформалари ва бошқа хизматлар учун тўловларни амалга ошириб, маблағларингизни тежаб қолишингиз мумкин. Коммунал тўловларни амалга ошириш ёки жарималарни тўлаш учун ДЙҲХБ биносига бориб, навбатда туришга ҳожат йўқ — буларнинг барчасини «Paynet.uz» мобил иловаси орқали амалга оширишингиз мумкин. Иловада 270 дан ортиқ турли хизматлар учун тўловлар мавжуд.\nИзоҳ: картадан картага пул ўтказиш, Давлат хизматлари ёки коммунал тўловларни амалга ошираётганда бонус тўланмайди.\n«Paynet» компанияси 2005 йилдан буён доимий равишда кенгайиб келмоқда ва бугун Ўзбекистондаги етакчи тўлов тизимларидан бири. Республикамизнинг барча ҳудудларида жойлашган 15 мингдан ортиқ тўлов пунктларида «Paynet» тўлов тизими ёрдамида кунига ўртача 1,3 млн аҳоли тўловларни амалга ошириб келмоқда.\nКомпания ҳар доим замон билан ҳамнафас қадам ташлаган ва бугун янада кўпроқ қулайликларни таклиф этмоқда.\nБатафсил маълумот олиш учун: (+998) 71−202−07−07\niOS ва Android учун «Paynet.uz» мобил иловасини юклаб олинг


Муддати ўтган кредиторлик қарз қанақа хужжатларга асосан ҳисобдан чиқарилади ва даромадга олишим мумкин? Ушбу ҳисобдан чиқарилган маблағлардан солиқ тўлаш тартиби қандай?\nКорхонамиз чет эллик компаниядан импорт шартномаси асосида маҳсулот олиб келган ва олиб келинган маҳсулотлар учун тўловларни тўлиқ амалга оширмаган. Охирги марта тўланган тўлов 3 йил олдин амалга оширилган. Корхонамиз ягона солиқ тўлови тўловчиси ҳисобланади.\nРедакция от 28.12.2017\nБухгалтерия ҳисобида даъво муддатлари ўтган кредиторлик қарзларни мавжудлигини ва уларнинг миқдорини аниклаш мақсадида ҳисоб-китобларни инвентарлаш ўтказилиши лозим.\nМол етказиб берувчилар ҳамда бошқа дебитор ва кредиторлар билан ҳисоб-китобларни инвентарлаш тегишли ҳужжатлар бўйича қолдиқларни аниқлаш ва бухгалтерия ҳисоби счётларида қайд этилган суммаларнинг асослилигини синчиклаб текширишга асосланади.\nИнвентарлашни ташкил этиш ва ўтказиш, унинг натижаларини расмийлаштириш тартиби 19-сон БҲМСда акс эттирилган.\nҲисоб-китобларни инвентарлаш натижалари 19-сон БҲМСнинг 16-иловаси бўйича далолатнома билан расмийлаштирилади ва корхона рахбари томонидан тайинланган инвентарлаш комиссия аъзолари томонидан тасдиқланади.\nИнвентарлаш натижасида аниқланган даъво муддати ўтган қарздорликлар корхона рахбари буйруғи асосида ҳисобдан чиқарилади ва асосий фаолиятнинг бошқа даромадларини ҳисобга олувчи 9360 счётига олиб борилади.\nФуқаролик қонун ҳужжатларига мувофиқ даъво муддати ўтган ҳисобдан чиқарилган мажбуриятлар мажбуриятларни ҳисобдан чиқаришдан олинадиган даромад ҳисобланади (СКнинг 132-моддаси 7-банди, 136-моддаси). Унинг суммаси бошқа даромадлар таркибида корхонанинг асосий (соҳа) фаолият тури учун белгиланган ЯСТ ставкалари бўйича солиққа тортилади (СКнинг 353-моддаси).


КХДР етакчиси касаба уюшмаларини «ҳозирги қийин йилларда» Меҳнат партияси томонидан қўйилган мақсадларни бажаришга чақирди - Daryo\n23:42, 27.05.2021 21597\nКХДР Давлат кенгаши раиси Ким Чен Ин Кореянинг Бирлашган касаба уюшмалари VIII конгресси иштирокчиларига хат юборди. Хатда меҳнат жамоаларини Корея Меҳнат партиясининг (КМП) сўнгги қурултойида белгиланган миллий иқтисодий мақсадларни амалга оширишга ўзларини бахшида этишга чақирди. Шу билан бирга, мамлакат раҳбари буни «тарихдаги энг қийин йилларда» амалга ошириш лозимлигини таъкидлади. Бу ҳақда Корея Марказий телеграф агентлигига таяниб «ТАСС» хабар берди.\n«Тарихдаги энг улкан қийинчиликларга қарамай, мамлакатимиз қудрати ва обрўси муттасил ўсиб борди, ички ривожланиш ва инқилоб томон силжиш қобилятимиз сусаймади. Ҳозир биз ҳамма нарсада тақчилликни ҳис қилмоқдамиз, аммо социализм шароитида ҳеч нарсага муҳтож бўлмайдиган, ҳеч кимга ҳасад қилмайдиган бой ва мўл-кўл ҳаёт узоқ куттирмяди».\nКХДР етакчиси касаба уюшмалари ўз ишини КМПнинг «миллий иқтисодиётни калибрлаш ва мустаҳкамлашга йўналтирилган» мақсадлари томон олиб борадиган тарзда амалга ошириши лозимлигини эслатиб ўтди.\nБунинг учун иқтисодиётнинг «нафақат мустаҳкам пойдеворини яратиш» ва «одамларнинг яшаш тарзини яхшилаш», балки «ҳаётдан хурсанд одамлардан иборат қудратли социалистик юрт фаровонлигини кафолатлаш зарур».\n«Бу шуни англатадики, бизнинг социалистик тизимимиз жон сақлаб қолишдан янги босқичга — янгилик ва трансформацияга ўтиши керак. Янги давр эса ниҳоятда жадал ўсишни талаб қилади», — дея қўшимча қилди Ким Чен Ин.\nАпрель ойида КХДР етакчиси Ким Чен Ин мамлакатда кенг миқёсда очарчилик бўлиши мумкинлигини тан олди. КХДРда вазиятнинг ёмонлашувидаги муҳим омиллардан бири бу чегаралар ёпилиши сабабли Хитой билан савдо ҳажмининг кескин пасайиши эди.\nАввалроқ Шимолий Кореяда коронавирус тарқалишига қарши кураш учун ўрнатилган қаттиқ чекловлар шароитида халқаро гуманитар ташкилотлар, хусусан, Жаҳон озиқ-овқат дастурининг сўнгги ходимлари мамлакатни тарк этишга мажбур бўлгани ҳақида хабар берилганди.\nШимолий Кореяда амалдор Европадан тиббий ускуналар сотиб ололмагани учун қатл этилди\n23:05, 07.11.2021 131010\n15:59, 29.11.2021 49932\n07:25 Бугун 1858\n23:45, 05.12.2021 35273\n23:11, 05.12.2021 38758\n22:45, 05.12.2021 18171\n12:13, 04.12.2021 99997


Ҳафта давомида қабул қилинган янги қонун хужжатлар билан таништирамиз! – Qumqo'rg'on sadosi\nҲафта давомида қабул қилинган янги қонун хужжатлар билан таништирамиз!\nMay 10, 2021 Noyabr 29, 2021\nСенатнинг ўн тўртинчи ялпи мажлисида “Айрим турдаги озиқ-овқат маҳсулотларига бўлган эҳтиёжни таъминлаш бўйича қўшимча чора-тадбирлар тўғрисида”ги Қонун маъқулланди.\nМамлакатимиз ички бозорларида ўсимлик ёғи нархи кескин ошишининг олдини олиш мақсадида мазкур Қонун билан Солиқ кодексига ўзгартиш киритилиши назарда тутилмоқда.\n-мамлакатимиз ҳудудига ўсимлик ёғи, кунгабоқар ва зиғир уруғи, шунингдек, соя данагини олиб кириш;\n-ўсимлик ёғини ишлаб чиқариш ва (ёки) реализация қилиш бўйича маблағлар айланмаси қўшилган қиймат солиғидан озод қилинмоқда.\n2021 йил 1 майдан 31 декабрга қадар бўлган даврда кунгабоқар ва пахта уруғлари, кунгабоқар ёғи ва пахта ёғи маҳсулотларига нисбатан мазкур Қонун билан экспорт божи жорий этилмоқда.\n“Давлат харидлари тўғрисида”ги Қонун (ЎРҚ–684-сон, 22.04.2021 й.) Президент томонидан имзоланди\nҚонунга кўра, давлат харидлари жараёни қуйидаги босқичларни ўз ичига олади:\nПрезидент фармонлари ва қарорларига мувофиқ Инвестиция ва бошқа давлат дастурларига киритилган лойиҳаларни “фойдаланишга тайёр ҳолда топшириш” шартлари асосида “fast-track” усулида (бир вақтнинг ўзида лойиҳалаштириш, харид қилиш ва қурилиш ишлари) амалга ошириш мумкин.\n– электрон дўкон;\n– бошланғич нархни пасайтириш учун ўтказиладиган аукцион;\n– энг яхши таклифларни танлаш;\n– тўғридан-тўғри шартномалар бўйича амалга ошириладиган давлат харидлари;\n-Президент фармонлари ва қарорлари, Ҳукумат қарорлари билан рухсат этилган харидларнинг бошқа рақобатли турлари.\nҚонунга мувофиқ, ушбу соҳада давлат назоратини қуйидагилар амалга оширади:\nКоррупцияга қарши курашиш агентлиги;\nМонополияга қарши курашиш қўмитаси.\nШунингдек, фуқаролари, маҳалла, нодавлат нотижорат ташкилотлари ва ОАВ соҳада жамоатчилик назоратини амалга оширишга ҳақли.\n219 та ҳудудда ёшлар саноат ва тадбиркорлик зоналари ташкил этилади.\n“Ёшлар саноат ва тадбиркорлик зоналари фаолиятини ташкил этиш ҳамда ёшларнинг тадбиркорликка оид ташаббусларини қўллаб-қувватлаш чора-тадбирлари тўғрисида”ги Президент қарори (ПҚ–5088-сон, 21.04.2021 й.) қабул қилинди.\nҚарорга кўра, республика бўйича жами 219 та ҳудудда ёшлар саноат ва тадбиркорлик зоналари ташкил этилади. Шунга кўра, рўйхатдаги тегишли 77 та Ёшлар саноат зоналари – 2021 йил 1 сентябргача, қолганлари – 2022 йил 1 январгача тўлиқ ишга туширилади. Ёшларни тадбиркорлик фаолиятига кенг жалб қилиш Ёшлар саноат зоналарининг асосий вазифаси ҳисобланади. Қарор билан Инвестициялар ва ташқи савдо вазирлигида юридик шахс мақомига эга бўлмаган Ёш тадбиркорларни қўллаб-қувватлаш жамғармаси ташкил этилди.\nЁшлар саноат зоналари ҳудудида майдони 1000 м² гача бўлган ер участкалари, истисно тариқасида, электрон аукцион савдоси ўтказмасдан, халқ депутатлари туман (шаҳар) Кенгашларининг қарори билан ажратилади.\nМолиявий ресурслар бир ёш тадбиркорлик субъекти учун бир йўла 100 минг АҚШ доллари эквивалентидан ошмаган миқдорда 7 йилгача муддат билан тақдим этилади.\n2023 йил 31 декабргача Ёшлар саноат зоналари ҳудудида амалга ошириладиган инвестиция лойиҳаларининг таъминоти билан боғлиқ қуйидагича тартиблар жорий этилади:\nТадбиркорлик фаолиятини қўллаб-қувватлаш давлат жамғармаси тижорат банкларининг кредитлари бўйича кредит суммасининг 50 фоизигача миқдорида, бироқ 500 млн сўмдан ошмаган миқдорда кафилликлар беради;\n-устав фонди (капитали)да давлат улуши 50 фоиз ва ундан зиёд бўлган суғурта ташкилотлари тижорат банклари томонидан ажратиладиган кредитларнинг 50 фоизигача миқдорида, бироқ 500 млн сўмдан ошмаган миқдорда, йиллик 2 фоиз ставкасида суғурта полисини тақдим этади.\nҲукумат қарори (232-сон, 21.04.2021 й.) билан ”Тадбиркорлик субъектлари томонидан автомобиль йўлларида йўл ҳаракати қоидалари бузилганлигини махсус автоматлаштирилган фото ва видео қайд этиш дастурий-техник воситаларини ўрнатиш ва эксплуатация қилиш тартиби тўғрисида“ги низом тасдиқланди\nНизомга кўра, тадбиркорлар томонидан йўлларда қоида бузилишини фото ва видео қайд этиш тизими ўрнатилиши мумкин бўлган жойларнинг электрон онлайн-аукционлари “E-IJRO AUKSION” орқали амалга оширилади. Тизим электрон онлайн-аукционларда ғолиб бўлган тадбиркорлар томонидан ўзларига бириктирилган объектларда ўрнатилади. Объект тадбиркорларга мулк ҳуқуқи асосида чекланмаган муддатга, бошқа тадбиркорларга ўтказиш ҳуқуқи билан бириктирилади. Тизим Давлат йўл ҳаракати хавфсизлиги хизматининг ахборот тизимига мажбурий тартибда интеграция қилинади. Тизим ўрнатилгандан сўнг 10 кун давомида синов тариқасида ишлатилиб, ушбу даврда қайд этилган қоидабузарликлар бўйича жарима ундирилмайди.Тизим қоидабузарликларни аниқлашда уч ва ундан ортиқ маротаба хатоликни қайд этса, объектга нисбатан мулк ҳуқуқи суд тартибида бекор қилиниши мумкин. Тизим томонидан қоидабузарликлар нотўғри аниқланганда, тадбиркорлар уларни содир этган деб топилган шахсга етказилган барча моддий зарарни қoплашга мажбур. Қарорга кўра, тизим орқали қайд этилган қоидабузарликлардан ундирилган жарима суммасининг тадбиркорга ўтказиладиган миқдори қуйидагича:\n– тизим ишга туширилгандан бошлаб 1 йил давомида – 50 фоизи;\n– ишга туширилганидан 1 йил ўтгандан сўнг – 25 фоизи.\nИчки ишлар вазирлиги Давлат йўл ҳаракати хавфсизлиги хизмати тизимнинг ўрнатилиши ва эксплуатация қилинишини назорат қилувчи ваколатли орган ҳисобланади.\nСув хўжалиги объектлари хавфсизлигини назорат қилиш давлат инспекцияси ходимларига бир қатор ҳуқуқлар берилди.\n“Ўзбекистон Республикаси Вазирлар Маҳкамаси ҳузуридаги Сув хўжалиги объектлари хавфсизлигини назорат қилиш давлат инспекцияси фаолиятини ташкил этиш чора-тадбирлари тўғрисида”ги Президент қарори (ПҚ–5090-сон, 22.04.2021 й.) қабул қилинди.\nҚарор билан Сув хўжалиги объектлари хавфсизлигини назорат қилиш давлат инспекцияси тузилмаси тасдиқланди.\nИнспекция бошлиғи Президент томонидан лавозимга тайинланади.\nИнспекция ходимларига қуйидаги ҳуқуқлар берилди: сув хўжалиги объектларида инспекторлик текширувларини ўтказиш;\nхавф даражаси юқори бўлган сув хўжалиги объектларига монеликсиз кириш, уларнинг хавфсизлиги ва ишончли ишлаши юзасидан техник назоратни ташкил этиш масалаларига, уларнинг қўриқланиши ҳамда муҳофаза зоналари ва соҳилбўйи минтақалари ўрнатилганлигига доир материаллар билан танишиш;\nсув хўжалиги объектларини техник соз ҳолатда сақлаш ва муҳофаза қилиш, уларнинг хавфсизлигини ва ишончли ишлашини таъминлаш ҳамда аниқланган камчиликларни бартараф этиш тўғрисида тақдимнома ҳамда кўрсатмалар киритиш.\nТошкентда “Евроосиё” халқаро театр санъати фестивали ўтказилади.\nҲукумат қарори (235-сон, 23.04.2021 й.) билан “Евроосиё” халқаро театр санъати фестивалини ўтказиш тартиби тўғрисидаги низом тасдиқланди.\nНизомга кўра, фестиваль 2022 йилдан бошлаб ҳар икки йилда бир марта октябрь ойининг сўнгги ўн кунлигида Тошкент шаҳрида Ўзбекистон ва хорижий мамлакатларнинг театр жамоалари иштирокида ташкил этилади.\nМазкур фестиваль йиллар кесимида театр санъатининг аниқ бир жанр ва йўналишларида қуйидаги кетма-кетликда ўтказилади:\n-драматик театрлар фестивали (биринчи марта);\n-мусиқали театрлар фестивали (иккинчи марта);\n-қўғирчоқ театрлари фестивали (учинчи марта);\n-ёш томошабинлар театрлари фестивали (тўртинчи марта).\nФестивалда иштирок этиш истагини билдирган иштирокчилар фестиваль ўтадиган йилнинг 1 февралига қадар фестивалнинг махсус электрон манзили орқали ариза беришлари мумкин.\n– Миллий гвардия ходимларининг фарзандлари давлат мактабгача таълим ташкилотларига яшаш ёки хизматни ўташ жойи бўйича қабул қилинади.\n– Шунингдек, Миллий гвардиянинг хизмат интизоми ва бенуқсон узлуксиз хизмати учун ташаббускор ва виждонли ходимларни тақдирлаш мақсадида “Ўзбекистон Республикаси Миллий гвардиясининг фидойи ходими” идоравий кўкрак нишони таъсис этилди.\n– Номзод доимий яшаш жойи бўйича рўйхатга олинган жойидаги Миллий гвардия бўлинмаларига тегишли ҳужжатларни тақдим этади.\n“Геология соҳасига инвестицияларни фаол жалб этиш, тармоқ корхоналарини трансформация қилиш ва республика минерал-хомашё базасини кенгайтириш бўйича қўшимча чора-тадбирлар тўғрисида”ги Президент қарори (ПҚ–5083-сон, 21.04.2021 й.) қабул қилинди.\n– Қарорга кўра, геология-қидирув ишлари бўйича хизмат кўрсатувчи алоҳида юридик шахс мақомига эга бўлган, “Қизилқумгеология” АЖ, “Самарқандгеология” АЖ, “Сурхонгеология” АЖ, “Ҳисоргеология” АЖ, “Тошкентгеология” АЖ, “Марказий лаборатория” ДУК ва “Геобуртехника” ДУКларни бирлаштириш йўли билан улар негизида “Ўзбек геология қидирув” АЖ ташкил этилди.\nҚарор билан “Давлат геология қўмитаси тизимида фаолият юритаётган корхоналарни ислоҳ қилиш, соҳанинг инвестициявий жозибадорлигини ошириш ва рақамлаштиришни кенг жорий қилиш бўйича “йўл харитаси” тасдиқланди.\n– “Йўл харитаси”да, жумладан, қуйидагилар назарда тутилган:\n– жорий йилда 50 та кон ва истиқболли майдонларни маҳаллий ва хорижий инвесторларга очиқ ва шаффоф механизмлар асосида фойдаланишга бериш;\n– “Ер ости бойликлари тўғрисида”ги Қонунни янги таҳрирда ишлаб чиқиш;\n– геология соҳасида олиб борилаётган 57 та илмий тадқиқот (тажриба-услубий, фундаментал, амалий ва инновацион) лойиҳаларини амалга ошириш.\n– Қарорга кўра, давлат геология қўмитасининг янги ташкилий тузилмаси тасдиқланди.\n– 2022 йилдан бошлаб ер қаъридан фойдаланувчилар ҳар йили 1 февралга қадар геология қидирув ишлари ва фойдали қазилма захираларини кўпайтиришнинг ўтган йилда эришилган натижалари ҳамда жорий йилга режалаштирилган ҳажми бўйича тегишли маълумотларни Давлат геология қўмитасига тақдим этилиши талаб этилади.\n– Шунингдек, қарорга кўра:\n– геологик жиҳатдан кам ўрганилган ер қаъри участкаларини халқаро стандартлар асосида блоклар (майдонлар)га ажратиш тизими жорий этилади;\n– кам ўрганилган ер қаъри участкаларидан геологик жиҳатдан ўрганиш учун фойдаланиш ҳуқуқини берадиган рухсатномалар “биринчи келган биринчи олади” принципи асосида Ягона интерактив давлат хизматлари портали орқали онлайн тарзда берилади;\n– ўрганилганлик даражаси ва кон очиш салоҳияти юқори бўлган майдонлардан фойдаланиш ҳуқуқини берадиган рухсатномалар “E-AUKSION” ягона электрон савдо майдончасида ўтказиладиган аукцион натижаларига кўра берилади.\n– Ҳуқуқбузар унга жарима солиш тўғрисидаги қарор топширилган кундан бошлаб 15 кун ичида жарима миқдорининг 70 фоизини ихтиёрий равишда тўлаган тақдирда, у жариманинг қолган қисмини тўлашдан озод қилинади.\nАдлия бўлими бошлиғи Р.Султанов\nЁшлар касбли бўлди\n22 декабръ-Энергетиклар куни


3 Август 15:10\nNUR-SULTAN. Kazinform - Қозоғистон Бош вазири Асқар Мамин бизнесни қўллаб -қувватлашга қаратилган инқирозга қарши чоралар ҳақида гапириб берди, деб хабар беради Kazinform.\nҚозоғистонда «Овул - мамлакат бешиги» дастури доирасида 6,5 минг лойиҳа амалга оширилмоқда Қозоғистон нохомашё товарлар экспортини 29 миллиард долларга оширмоқчи Қозоғистонда 2025 йилгача 102 минг янги доимий иш ўрни яратилади\n«Кичик ва ўрта бизнесни қўллаб-қувватлаш иқтисодиёт барқарорлигини таъминлашнинг энг муҳим омилларидан биридир. Жорий йилнинг биринчи ярмида асосий иқтисодиёт дастури бўйича умумий қиймати 142 млрд тенгени ташкил этувчи 334 лойиҳа қўллаб -қувватланди. Йил охиригача қиймати 424 млрд тенгега тенг 724 лойиҳани қўллаб -қувватлаш режалаштирилган «, - деди Қозоғистон Бош вазири Асқар Мамин ҳукумат йиғилишида.\nБизнес йўл харитаси доирасида шу даврда қиймати 492 млрд тенгени ташкил этувчи 23 минг лойиҳа қўллаб -қувватланди.\n«Йил охиригача умумий қиймати 1,2 триллион тенгега тенг 32 минг лойиҳа қўллаб -қувватланади. Бу иккита дастур 90 минг иш ўрни яратади. Савдо, хизмат кўрсатиш, ишлаб чиқариш, транспорт ва омборчилик, шунингдек қурилиш соҳасида бизнесни қўллаб -қувватлашга кўпроқ эҳтиёж бор.\nБугунги кунда дастурлар доирасида тадбиркорларни қўллаб -қувватлаш учун ажратилган 1 тенгелик субсидия 6 марта солиқ тушумлари кўринишида бюджетга қайтарилади. Пандемия ҳолатида бизнесни қўллаб-қувватлаш мақсадида Ҳукумат «Атамекен» Миллий тадбиркорлар палатаси билан биргаликда ишлаб чиқилган инқирозга қарши чоралар самарадорлигини намойиш этди. Бу дастурлар доирасида режалаштирилган барча чора -тадбирлар йил охиригача тўлиқ бажарилиши керак«, - деб кўрсатма берди Бош вазир.\n#Тадбиркорлик #ҚР Бош вазири\nҚР Бош вазири: Иқтисодиётда ишончли ўсиш кузатилмоқда


Байрам эрталиги – Сурхон тонги\nБош саҳифа / Таълим / Байрам эрталиги\nФеврал 15, 2019\tТаълим Изоҳ қолдириш 657 Кўрилди\nТермиз шаҳридаги 11-умумий ўрта таълим мактабининг 1“б” синф ўқувчилари ўртасида “Шу азиз юрт фарзандимиз” шиори остида байрам ўтказилди.\nТадбирнинг асосий мақсади мурғак қалбларда она Ватанга, оилага бўлган муҳаббат туйғуларини шакллантиришдир. Болажонлар мактаб остонасига илк қадам қўйган кундан бугунга қадар олган билимлари, она, Ватан, мактаб, китоб, мутолаа ҳақидаги тушунчалари ва қарашларини қўшиқ ва рақслар, мазмунли шеърлар кўмагида бадиий ифодалаб беришди.\nЭнг асосийси, ёш-ларга тўлақонли билим беришда замонавий таълим услубларидан фойдаланиб келаётган ушбу синф раҳбари Жамила Ражабованинг самарали меҳнати тадбир давомида ёшларнинг зукколиги ва порлаб турган нигоҳларидаги қувончда акс этиб турди.\nТэгларбайрам Ватан мактаб\nОлдинги Ширинмиянинг фойдаси\nКейинги Амалий ўқув машғулоти


13 август 2020, Тошкент вақти: 16:20\nҚувасой ҳокими Адҳам Зиявитдинов (чапдан биринчи) фермерлар билан учрашувда.\nФарғона вилоятида фермер аёл уни онасидан келиб ҳақоратлаган Қувасой шаҳар ҳокимига ташланиб, юзига чанг солди. Ҳоким эса, гувоҳлар иддаосига кўра, аёлни тепган.\n- Қабулига борсам, "еринг ҳайдалмаган, тортиб оламан", дейди. Қўлингиздан келса, қилаверинг, десам менга ташланди. Ўзининг ходимлари муштумзўрлигини билишар эканми, ажратмоқчи бўлишди. "Онангни с....й" деб сўкинувди, "сен мени онамдан келдингми", деб туриб ёқасидан ушладим. Тирноғим тумшуғига тегиб тирнади, тумшуғи қонади. Унинг қўли менинг ёқамда, меники унинг ёқасида. Ўнтаси ҳокимни ҳимоя қиляпти, мени бир ўзим қолиб кетдим, кейин ҳоким белимга тепди, грижам бор, шишиб кетди.\n- Милиция бошлиғи муовини Жавлон ака, зампрокурор Жумадулло ака, шаҳар МЧС бошлиғи Жасур акалар ҳам шу ерда ўтиришган эди. Агар прокурор муовини бўлмаганида мени уриб ташларди. Шу ернинг ўзида тушунтириш хатлари ёзиб бердим. Ҳоким грижамга тепгани учун чора кўришни сўраб, милицияга ҳам ариза ёздим. Ҳоким фермерларни уришга одатланиб қолган экан-да. "Мен қўқонликман, президентнинг рафиқаси менинг синфдошим бўлган, менга ҳеч ким ҳеч нарса қилолмайди", дейди. Олдин ҳам икки фермерни калтаклаган, менга тиши ўтмади, - деди Зуҳра Ҳусанова.\n- Бу бўйича материаллар энди йиғиляпти, ҳозирча иш очилмаган, ҳамма материаллар замначалникимиз Жавлон акада, унга боғланинг, - дея гапни қисқа қилди милиция бўлими мулозими.\nЎзини "ҳоким ёрдамчиси", деб таништирган мулозим 20 ноябрь куни Озодлик билан суҳбатда "ҳокимимиз ҳеч қанақа фермер билан жанжаллашгани йўқ", деган эди.\n- Озодликка ким бу хабарни сиздирганини аниқласак ёмон бўлади, деди. Ҳозир Адҳам ака юзи тирналганини беркитиш учун шапка кийиб юрибдилар. Чунки иш очиладиган бўлса, ҳоким бувага ҳам ёмон бўлади-да, - деди Қувасой ҳокимлигининг хавфсизлигини ўйлаб, исми очиқланмаслигини сўраган ходими.\nЎзбекистон президенти Шавкат Мирзиёев 2017 йил декабридаги ҳукумат мажлисида: "Ҳоким президентнинг вакили. Ҳокимни муҳокама қилишга, ҳеч кимни ҳаққи йўқ!", - деб айтган эди.


Олий маълумотсиз қандай қилиб IT мутахассиси бўлиш мумкин?\nIT Park бу борада хизматингизга мунтазир. Унинг ёрдамида сиз хоҳ пойтахтда, хоҳ Ўзбекистоннинг бошқа ҳудудлари бўйлаб сифатли ҳамда ҳамёнбоп таълим олиш имкониятига эга бўласиз.\nАйни пайтда IT Park юртимизнинг турли ҳудудларида фаолият юритувчи 30 та IT -Марказлари ҳамда IT -Академиясини (Тошкент шаҳри) йўлга қўйган.\nIT-Академияда сиз қуйидаги йўналишлар бўйича таҳсил олишингиз мумкин:\nМаълумотлар таҳлили — маълумотлар таҳлили бўйича бошланғич курс (Python асослари, статистикалар,Pandas);\nBackend –веб-дастурлаш курслари (HTML, CSS,Python, SQL, Django).\nМазкур курслар орқали сиз ортиқча, олди-қочди маълумотлардан ҳоли энг муҳим ва керакли билимларни олиш билан қимматли вақтингизни ҳам тежаб қоласиз. Қисқа вақт ичида IT соҳасида даромад қила оладиган даражада етарли билимга эга бўласиз!\nIT-Akademiya билан боғланиш учун: +998 99 8550498 (Дилмурод Насибуллаев)\nIT-Марказларида эса қуйидаги курслар бўйича таҳсил олишингиз мумкин:\nЧуқурлаштирилган MS Office;\nБошланғич графика ва дизайн;\nМобил иловалар яратиш;\nPython дастурлаш тили;\nArduino ва Lego асосида мобил робототехника;\nCS:GO, Dota 2 ва FIFA20ʼга асосланган киберспорт дарслари;\nШунинг баробарида, IT-Марказларда соҳа мутахассислари сизга оддий ва содда тилда ITʼнинг у ёки бу бўлимига доир билим ёки қизиқарли маълумот, ҳамда мавзуларни бепул видео-дарслар орқали бериб боришади. Видео-дарслар қуйидаги йўналишлар бўйича олиб борилади:\nВеб ва компьютер дастурлаш;\nОфис дастурларини ўрганиш;\nМультифилм ва ўйинлар яратиш;\nIT-Марказлар веб-сайти: itcenter.uz\nIT-Марказлар билан боғланиш учун: +998 90 1780003 (Шерзод Абдураҳмонов)\nБундан ташқари, IT Park “One Million Uzbek Coders“ лойиҳасини йўлга қўйган бўлиб, унинг бош мақсади, дастурлаш бўйича Республика аҳолисига таълим беришдир. Ҳозироқ мазкур мақолани ўқишни бироз кейинга қолдириб uzbekcoders.uz сайтига киришингиз мумкин. У ерда платформанинг барча қулайликлари билан танишиш ҳамда таҳсил олишни бошлаш мумкин бўлади. Дарслар видео кўринишда бўлиб, бу уни сақлаб олиш ва қайта кўриш имконини беради.\nЛойиҳа дунё бозорида талабгор бўлган 4 та мутахассисликни қамраб олган: Маълумотлар таҳлили, Android-дастурлаш, FrontEnd-дастурлаш ва FullStack-дастурлаш. Ҳар бир босқич якунида платформада таҳсил олувчи талабалар лаборатория ишини топширадилар ва шундан сўнг уларга махсус сертификатлар тақдим этилади.\nКурсни муваффақиятли тамомлаган иштирокчилар грант ютиб олиш ва Udacity (Microsoft) платформасига тегишли Nanodegreeʼнинг 100 дан ортиқ лойиҳаларининг бирида таҳдилни давом этттириш мақсадида оʻз билимларини синовдан ўтказишлари мумкин. Бунинг учун номзод якуний имтиҳонни аъло даражада топшириб 150 та энг юқори балл тўплаган ўқувчилар сафига кириши лозим бўлади. Nanodegree дипломлари Google, AT&T, Autodesk, Salesforce ва бошқа кўплаб ИТ-гигантлари томонидан тан олинган.\nБугунги кунга келиб Ўзбекистон бўйлаб 60 000 дан ортиқ киши uzbekcoders.uz платформасида таҳсил олмоқда, уларнинг 5 000 таси лойиҳа битирувчисига айланиб сертификатни қўлга киритишди. Хўш, сенга бунинг учун нима тўсқинлик қилмоқда?\nПлатформа ҳаволаси: uzbekcoders.uz\nIT Park — IT оролига хавф-хатарсиз олиб борувчи қутқарув қайиғи, унинг ёрдамида IT соҳасида ўз обрў-эътибор ва ўрнингизга, ҳамда мўмайгина даромад манбайига эга бўлиш мумкин.\nIT Park веб-сайти: https://it-park.uz/\nIT Park телеграм-канали: https://t.me/itpark_uz\nҚўшимча саволлар учун: +998 71 209 11 99


“Жаҳолатга қарши маърифат” тадбирларини ўтказиш бўйича тузилган ишчи гуруҳга 39 нафар O‘zLiDeP фаоли жалб қилинди | O'zLiDeP\n“Жаҳолатга қарши маърифат” тадбирларини ўтказиш бўйича тузилган ишчи гуруҳга 39 нафар O‘zLiDeP фаоли жалб қилинди\n“Телефон инсоният томонидан яратилган энг буюк кашфиётлардан бири. Бугун у ҳаётимизнинг ажралмас қисмига айланиб қолди. Ҳатто бугун боғча боласининг қўлида ҳам мобил телефонни учратиш оддий ҳолга айланиб қолди. Бу эса аксарият ҳолларда ёш авлодга нафақат руҳий, балки маънавий жиҳатдан ҳам катта зарар келтирмоқда”, – дейди O‘zLiDeP Самарқанд шаҳар Кенгаши аппарат раҳбари Ҳасан Хўжақулов.\nСамарқанд шаҳридаги “Дукчиён” МФЙда “Жаҳолатга қарши маърифат” мавзусида ташкил этилган тадбирда Ҳ.Хўжақулов бу масалага алоҳида эътибор қаратди.\nТаъкидланишича, Президентимизнинг 2019 йил 3 майдаги “Маънавий-маърифий ишлар самарадорлигини ошириш бўйича қўшимча чора-тадбирлар тўғрисида”ги қарори ижросини таъминлаш мақсадида вилоятда “Жаҳолатга қарши маърифат” тадбирларини ўтказиш бўйича ишчи гуруҳ тузилиб, унга 39 нафар партия фаоли жалб қилинган. Айни пайтда улар жойларда тарғибот-ташвиқот ишларини олиб бораётир.\n“Очиғини айтиш керак, кейинги пайтда пулнинг ортидан қувиб, фарзанд тарбиясига эътибор қаратмай қўйдик. Фарзанд тарбиясида оналарнинг ўрни беқиёс. 13-14 ёшгача болага онанинг тарбияси жуда муҳим. Аммо кўпчилик аёллар рўзғори бут бўлса-да, янада кўпроқ пул топиш илинжида ёш боласини, ота-онасига ташлаб хорижга кетмоқда...”, – дейди “Дукчиён” МФЙ хотин-қизлар билан ишлаш мутахассиси Назира Тўрақулова.\nМаълумот учун, айни пайтда Самарқанд шаҳридаги 200 дан ортиқ маҳаллаларда ишчи гуруҳлар томонидан аҳоли билан мулоқотлар ўтказилмоқда.


«Uzbekistan airways» АЖда «Nihol-Komtex» компанияси томонидан жорий этилган «Масофавий таълим тизими» (МТТ) муваффақиятли қўлланилмоқда.\nБунинг яна бир тасдиғи ишнинг Gabriel бронлаш тизимидан Amadeus глобал тарқатиш тизимига ўтиши муносабати билан авиакомпания мутаxассислари ва агентлари учун ташкил этилган курслар бўлди. Бугунги кунда Amadeus ўз мижозларига дунёнинг 480 авиакомпаниясидан кўпроқ рейслар учун чипталарни реал вақт режимида брон қилиш ва 710 xалқаро авиакомпаниялар орқали парвозлар жадвалини кўриш имкониятини тақдим этади. Ушбу бронирлаш тизими ISO 9001:2000 Халқаро Стандартлаштириш Ташкилоти (ISO) сифат сертификатига эга.\n«Uzbekistan airways» АЖда турли ҳудудий тузилмалар ходимлари ва авиакомпания xодимлари томонидан инновацияларни муваффақиятли ўзлаштириш инновацион АТ-ечимдан – «Масофавий таълим тизими» (МТТ) фойдаланиш орқали амалга ошрилади.\nЎрганувчилар Amadeus брон тизимида ишлаш учун зарур бўлган билим ва кўникмаларни асосий фаолиятларини тўxтатмасдан, қулай сурьат ва қулай вақтда эгаллашга муваффақ бўлди. Масофавий таълим тизими асосида ташкил этилган ўкув жараёни авиакомпания xодимлари ва агентлари томонидан тизим ўзлаштирилишини сезиларли даражада тезлаштиришга имкон берди, ўқув жараёнининг барча иштирокчилари ўртасида иxтисослаштирилган форум орқали саволлар алмашинувини таъминлади, ўқитишга сарфланадиган молиявий ва вақт ресурсларидан тежамли ва самарали фойдаланиш имконини берди\nФакат дастлабки уч хафта мобайнида 500 дан ортиқ киши, жумладан, МДҲ мамлакатларида, шунингдек, АҚШ, Исроил, Германия ва дунёнинг бошқа мамлакатларида фаолият юритаётган Uzbekistan airways агентлари муваффақиятли ўтди. Ва Amadeus брон қилиш тизими билан ишлаш курсини муваффақиятли тамомлаганлар сони МТТ да кундан-кунга ортиб бормоқда. Масофавий таълим тизими бундай фойдаланувчилар юкини муваффақиятли бажаради.\nМТТ да курсни ўтказиш учун интернетга уланган компьютер ёки мобил қурилмага (планшет, смартфон), шунингдек, мавжуд браузерлардан бирортасига кириш кифоя.\nБугунги кунда МТТ кенг кўламли алоқа воситаларининг катта тўпламига эга. Бу нафақат ўқитувчи билан электрон почта ва ички файлларни алмашиш, балки форум, суҳбат, шаxсий xабарлар, блоглашни юритиш. Ушбу воситалар ёрдамида тингловчи курсни ўрганиш давомида ҳар доим ўқитувчига савол бериш ва унга тезда жавоб олиш имкониятига эга бўлади.\n«Nihol-Komtex» мутаxассислари Oracle МББТ назорати остида бошқариладиган МТТ ишлашни таъминладилар, шу жумладан корпоратив LDAP-каталоги билан аxборот интеграциясини ўз ичига олади. Moodle таълим платформаси асосида яратилган МТТ машғулотлар давомида тингловчилар ва ўқитувчиларнинг тўлиқ ўзаро таъсирини, ўрганилган материалларни самарали назорат қилиш ва баҳолашни таъминлайди.\nБугунги кунда МТТ тестларини яратиш, ўкув ва тест синовларини ўтказиш учун кенг қамровли воситаларга эга. Тест топшириқларида (бир нечта танлов, мос келадиган, тўғри/нотўғри, қиска жавоблар ва бошқалар) бир нечта савол турлари қўллаб-қувватланади.\nСозламаларнинг кенг доираси сизга курслар xодимларининг мунтазам ташрифини, уларнинг ўқитиш сифатини акс эттирадиган кўплаб ҳисоботларни олиш имконини беради. Ҳисоботлар турли форматларда экспорт қилиниши ва чоп этилиши мумкин.\n«Uzbekistan airways» АЖнинг таъкидлашича, Масофавий таълим тизими авиакомпания xодимлари ва агентлари малакасини классик аудиториядан ташқари, минимал вақт ва бошқа ресурслар сарфлаган ҳолда ошириш учун АТ имкониятларининг ёрқин намунасидир.\nМасофавий таълимдан фойдаланиш авиакомпаниянинг ҳудудий масофавий xодимлари ва агентларини ўқитиш билан боғлиқ молиявий ва вақтинчалик ҳаражатларни сезиларли даражада камайтириш имконини беради.\nUzbekistan airways Nihol Масофавий таълим тизими


Qalampir.uz - Муқаддас Холиқова театр актрисаларига қўйилган “отарчи” тамғасидан ғазабланишини айтди\n11:05, 11.07.2016 Интервью\n“Qalampir” лойиҳаси доирасида “Қалампирмунчоқ” кўрсатуви суратга олингани ҳақида хабар берган эдик. Кўрсатувнинг галдаги меҳмони Ўзбекистон халқ артисти Муқадддас Холиқова бўлди. Актриса журналистнинг аччиқ саволларига жавоб берар экан, ўзи ҳақидаги оғриқли танқидларни ҳам рад этгани йўқ. Аксинча, бугунги кун актёрлари олдида турган муаммолар, театрда ишлаётган айрим актёр ва актрисаларнинг театрни ниқоб қилиб олганига алоҳида тўхталди. Актёрларнинг тўйга чиқиши билан боғлиқ савол эса Холиқованинг ғазабини қайнатди.\nЎзбекистон халқ артисти Фароғат Раҳматова ҳаётлик чоғида бир воқеани айтиб берганди: “Ёшлик даврларимда, аниқроғи, театрга эндигина ишга кирган пайтларим тўйга бордим, бир жуфт қўшиқ айтдим. Ўшанда Ўзбекистон халқ артисти Лутфихоним Саримсоқова мени тўйда кўриб қолган экан. Эртаси куни ишга борсам йўлимни пойлаб ўтирибдилар денг. “Ассалому алайкум, устоз”, деганимни биламан юзимга тарсаки тушириб қолсалар бўладими... Ер ёрилмади, ерга кирмадим. “Иккинчи сени тўйларда кўрмай...” Шу-шу тўйга оёқ босмадим. Устозимнинг тарсакиси бир умрга етадиган дарс бўлди. Ҳозирги актрисаларни қаранг, қадами театрга етмасдан тўйга чопади”.\nКўрсатув давомида журналист Муқаддас Холиқовага юқоридаги ҳикояни айтиб, бугунги кун актёр ва актрисаларини театр ва киностудиялардан эмас, тўйдан топиб келинаётгани, ўз устида ишлаш, чиройли роллар яратиш ўрнига, тўйга чиқиш билан банд бўлиб қолаётгани масаласига тўхталиб, актрисани саволга тутди.\n— Бир вақтлар Ўзбекистонда хизмат кўрсатган артист Гулчеҳра Иброҳимбекова “Чарлари ёки бешик тўйда қўшиқ айтиб келаётган актёр Увайсий ёки Нодирабегимни ўйнаши мумкинмас”, деган эди. Сиз бунга қандай қарайсиз?\n— Актёрларга талаб борми, демак тўйга чиқишади. Бу қийинчилик ё йўқчиликдан эмас. Шукр маошимиз ҳам етарли. “Тўйдан келиб Увайсийни ўйнай оладими?”, деган гап хато. Яхши актёр бўлса ўйнай олади. Тўғри, айнан Ўзбек миллий академик драма театрини ўзига ниқоб қилиб олганлар ҳам бор...\n—Тўйдан келиб Увайсий ёки бошқа тарихий ролларни ижро этиши мумкиндир, бунга ҳеч ким қаршилик қилмайди. Бироқ тўйга чиқишнинг ҳам чегараси борми? Спекткални ташлаб, тўйга кетаётганлар ҳам бор-ку.\n— Йўқ, мутлақо нотўғри эшитгансиз. Шахсан мен “Кўнгил” спектакли бўладиган куни тўйга чиқмайман. Чунки 600-700 киши мени кўргани келади. Менга ўхшаган актёрлар жуда кўп. Мен шахсий манфаатимни деб спектаклни ташлаб кетмайман.\nЎша гапираётганларнинг ўзи тўйга чиқолмайди, лекин ҳаммани “отарчи” дейди. Лекин ўша “отарчи” деётганларнинг фарзанди тўйма-тўй юрибди. Хўш, бунисига нима дейсиз? Бошқаларни муҳокама қилишдан аввал, одам ўзига ташқаридан баҳо бериши керак. Тўй масаласини ҳал қилиш ўз йўлига, айни дамда ҳақиқий актёрларни саралаш фурсати етди. Марҳамат, аттестация қилинсин, сарагини саракка, пучагини пучакка ажратилсин.\nСанъаткорсиз тўй ўтмаса, одамлар талаб қилиб келиб турса, қандай қилиб бормаслик мумкин... Албатта, бу билан мен ишни ташлаб тўйга кетишни назарда тутаётганим йўқ. Ваҳоланки тўйга чиқаётгани учун лицензиясига пул тўлаётганлар бор. Фалон пулга лицензия олгандан кейин, нега тўйга чиқмаслиги керак? Мен соғлиғим бироз ёмонлашгани учун бироз тўйга чиқолмадим. Лекин тўйга бораётган актёрларни қораламайман.\nФақат тўйга чиқиш учун театрни ниқоб қилиб олган актёрлар ажралиб туради. Улар минглаб роль ўйнаса ҳам, юзлаб фильмларда банд бўлса ҳам томошабиннинг ёдида қолмайди. Чунки, ўйнаётган роли, хатти-ҳаракатлари томошабинга яқинмас. Сохталиги сезилиб туради. “Кўриниб турсам бўлди”, деб ҳамма кўрсатувга чиқадиганлар бор. Халқ эса ҳақиқий санъаткорларини ўзи саралаб олаверади.\nТеглар:Муқаддас Холиқова Қалампирмунчоқ Театр Ўзбек миллий академик драма театри\nФранция президенти футбол бўйича терма жамоа вакилларини тушликка таклиф этди\n13:07, 14.09.2018 5 634\n17:53, 05.03.2018 1 969\n09:11, 02.03.2018 1 755\n15:09, 06.11.2017 2 428


1989 йили Бухоро вилоятининг Ғиждувон туманида туғилган. ЎзДЖТУ ва Франциянинг сиёсий тадқиқотлар институти халқаро сиёсий муносабатлар факультетини тамомлаган.\n2014 йили электрон тижорат соҳасида ўз бизнесига асос солган. Айни пайтда www.asaxiy.uz Ўзбекистондаги энг машҳур электрон савдо майдончасига айланиб бормоқда. Ҳозир у мазкур интернет дўкони раҳбаридир.\n20/05, 07:36 2093\n15/05, 07:08 2757\n14/05, 07:04 2988\n10/05, 19:26 3644\n07/05, 08:03 3249\n31/03, 09:17 7321\n25/03, 11:00 3643\n27/02, 17:10 5530\n01/12, 08:55 2529


ДЕҲҚОНОБОД КАЛИЙ ЎҒИТЛАР ЗАВОДИ - Ўзбекистон овози газетаси\nҚашқадарё вилоятидаги Деҳқонобод калий ўғитлар заводида Конституциямиз қабул қилинган кун ҳар йили катта тантана билан нишонланади. Узоқ-яқиндан меҳмонлар, журналистлар таклиф этилади. Тўғриси, корхона фаолияти, ишчи ходимлар ҳаёти ҳам ана шу тантанага муносиб, десак асло муболаға бўлмайди.\nБу йил ҳам шундай бўлди. Тадбир чинакам байрам тусини олди. Тадбирда мамлакатимизда ҳуқуқий демократик жамият барпо этишда Конституциянинг аҳамияти, унинг ҳар бир фуқаро ҳаётида тутган ўрни, қонунчилигимизни янада такомиллаштиришда амалга оширилаётган ислоҳотлар, Президентимиз ташаббуси билан мамлакатимизда қонун устуворлигини таъминлаш, суд-ҳуқуқ тизимини ислоҳ қилиш бўйича амалга оширилаётган ўзгаришлар ҳақида сўз юритилди.\n— Ўзбекистонимиз суверен давлат сифатида шаклланиб, жаҳон ҳамжамиятидан муносиб ўрин эгаллади ва улкан тараққиёт йўлини босиб ўтди, — деди Деҳқонобод Калий ўғитлар заводи бош директори, халқ депутатлари Қашқадарё вилоят Кенгашидаги ЎзХДП гуруҳи аъзоси Ҳамидилла Шерматов. — Ана шундай машаққатли ва шарафли йўлда эришган барча ютуқларимизнинг бош ҳуқуқий асоси Конституциямиз эканини унутмаслик лозим. Конституциямиз асосида республикамизда миллий қонунчилик тизими, давлат органлари, фуқаролик жамияти институтлари шаклланди.\nШуни ҳам айтиш керакки, Конституциямизнинг бутун мазмун-моҳияти инсонни улуғлашга қаратилган. Энг муҳим масалалардан бири — фуқароларнинг ижтимоий ҳимоясини таъминлаш кафолатланган. Корхонамизда жорий йилда ишчи-ходимларни моддий ва маънавий рағбатлантиришга алоҳида эътибор қаратилди. Уларнинг ойлик маошлари оширилиб, қўшимча моддий рағбатлантиришлар амалга оширилиб келинмоқда. Бундан ташқари, Конституциямизнинг 37-моддасида ҳар бир шахс меҳнат қилиш, эркин касб танлаш, адолатли меҳнат шароитларида ишлаш ва қонунда кўрсатилган тартибда ишсизликдан ҳимояланиш ҳуқуқига эга эканлиги белгилаб қўйилган. Шу боисдан ҳам корхонамизга ишга қабул қилишда ходимнинг касби ва малакасига алоҳида эътибор берилиб, хавфсиз ҳамда адолатли меҳнат шароитлари тўлиқ кафолатланган.\nУшбу йилда туман Бандликка кўмаклашиш марказининг йўлланмасига асосан 62 нафар ижтимоий муҳофазага муҳтож, иш топишда қийналаётганларни ишга қабул қилдик. Шунингдек, ходимларнинг ўз касбига қизиқувчанлиги ҳамда иш самарадорлигини янада ошириш мақсадида жорий йил декабрь ойидан бошлаб, «Йилнинг энг яхши касб (ҳунар) эгаси» мукофоти бўйича 9 номинация жорий қилдик. Мана, бугунги тадбирда ушбу номинациялар ғолибларига диплом ҳамда пул мукофотлари топширилди...\nУнинг гапини бўлиб, саҳнада инглиз ва рус тилларида шеърларни маромига етказиб айтаётган болакайлар ҳақида сўрадим.\n— Улар корхона қошида фаолиятини бошлаган «Жажжи кимёгар» мактабгача таълим муассасасининг 40 нафар тарбияланувчиларидир, — деди у. — Бу болалар бир йил ичида хориж тилларида бемалол гаплаша оладиган даражага етганини кўриб, ич-ичимдан фахрланиб кетяпман. Бу болакайлар корхонамиз ишчи-ходимларининг фарзандларидир.\n— Туманимизда машҳур ушбу завод молиявий имконияти кундан-кунга барқарорлашиб бараётганлиги боис, ижтимоий ҳимояга муҳтож ҳамда кам таъминланган оилаларга ҳар томонлама ёрдам кўрсатиб келмоқда, — дейди ЎзХДП Деҳқонобод туман кенгаши раиси Ашур Норбоев. — Жумладан, жорий йилда туманнинг Бешбулоқ маҳалласидаги Кимёгарлар шаҳарчаси аҳолиси учун мактабгача таълим муассасаси, кутубхона ва сунъий қопламали футбол майдончаси янгидан қуриб, фойдаланишга топширилди. Чучукқудуқ қишлоғи аҳолисини анча йиллардан буён қийнаб келаётган муаммоси ечимига ҳам ҳомийлик ёрдами кўрсатилди, яъни ички йўл қисмини таъмирлаб беришди.\nБундан ташқари, ўтган йили заводнинг раҳбари бошчилигида яна бир хайрли ишга қўл урилди. Туманимизда тикиш-бичишни биладиган хотин-қизларни муқим иш билан таъминлаш мақсадида тикувчилик цехини қуриб, фойдаланишга топширди. Натижада 20 нафар хотин-қиз ишли бўлди. Улар дастлаб пахта терими учун фартуклар тикишган бўлса, бугунга келиб, заводнинг барча ишчи-ходимларига махсус кийим-бош ҳамда бошқа зарурий буюмларни ҳам тикишмоқда. Бу ҳам заводга каттагина фойда келтириш билан бирга 20 нафар хотин-қизнинг оиласига даромад олиб келиши таъминланди.\n— Заводга ишга кирмасдан олдин уйда фарзандларим учун кийим-бош тикардим, — дейди тикувчи Дилафруз Раҳимқулова. — Олдинига туманимизда ушбу заводнинг ишга тушиши бир мўъжиза бўлган эди. Завод ўзини ўнглаб, хотин-қизларни қўшимча иш билан таъминлаш мақсадида тикув цехини қуриб бергани яна бир хурсандчилик бўлди. Бу цех ҳаётимни тубдан ўзгартириб юборди. Заводда иш бошлашим билан уйда ҳам, одамлар орасида ҳам ўзимга бўлган муносабат ўзгарганини ҳис қилдим. Энди мен шунчаки уйда ўтирадиган фарзандларимнинг онаси эмас, оиламга иқтисодий жиҳатдан фойдам тегаётган аёл, шу билан бирга улкан жамоанинг аъзосиман.\n— Завод ижтимоий ҳимояга муҳтож, кам таъминланган оилалар ҳамда ногиронларга алоҳида эътибор қаратиб, ҳомийлик ёрдамини кўрсатиб келмоқда, — дейди Деҳқонобод тумани кўзи ожизлар жамияти раиси Жумагул Алиқулова. — Бугунги тадбирга ҳам жамиятимиз аъзоларидан 15 нафарини таклиф этиб, уларга совғалар ҳамда пул мукофотларини топширишди. Завод раҳбарияти бу каби хайрли ишларни йил давомида амалга ошириб келади. Бундан биз жуда хурсандмиз.\n— Конституциямизнинг 14-моддасида «Давлат ўз фаолиятини инсон ва жамият фаровонлигини кўзлаб, ижтимоий адолат ва қонунийлик принциплари асосида амалга оширади», деб кафолатланган, — дейди Деҳқонобод туман прокурори Лазиз Ҳамроев. — Бугунги кунда юртимизда меҳнатга лаёқатсиз кишилар, ногиронлар, кўп болали оилалар, ёлғиз кексалар моддий ва ижтимоий жиҳатдан қўллаб-қувватланмоқда. Ўтган вақт мобайнида туманимизда истиқомат қилаётган ижтимоий ҳимояга муҳтож оилаларга, ногиронларга бир қатор ёрдамлар кўрсатилди. Жумладан, 120 та ногиронга ногиронлик аравачаси, 50 дан ортиғига эшитиш мосламаси, 70 дан зиёдига бошқа ижтимоий ёрдамлар кўрсатилди. Бунда Деҳқонобод Калий ўғитлар заводининг ҳиссаси катта бўлди. Бундан ташқари, жорий йилда завод раҳбариятининг ташаббуси билан балиқчилик, иссиқхоналар ва яна бир нечта йирик лойиҳадаги объектлар ишга туширилди.\n— Ҳамидилла Шерматов нафақат завод раҳбари, балки депутат сифатида ҳам туманимиз аҳолисини кўп йиллардан буён қийнаб келаётган муаммоларга ечим топмоқда, — дейди Деҳқонобод «Нуроний» жамғармаси туман бўлими раиси Кенжа Эшбоев. — Мисол учун туманимиздаги Оқиртма қишлоғи аҳолиси тоғ олди ҳудудида истиқомат қилганлиги боис, анча йиллардан буён телефон алоқаси йўқлигидан қийналиб келишарди. Шу боисдан республикадаги йирик алоқа компаниялари билан гаплашиб, ушбу муаммони ижобий ҳал этилишида ёрдами катта бўлди.\nШунингдек, Чучукқудуқ қишлоғидаги масжид жуда таъмирга муҳтож аҳволга келиб қолганди. Уни ҳам қайтадан қуриб берилишида завод раҳбарининг ҳиссаси катта бўлди. Бундан ташқари, икки нафар ногироннинг уй-жойи қулаб тушадиган аҳволга келиб қолганди. Уларнинг уй-жойини ҳам янгидан қуриб беришда анчагина ҳомийлик ёрдамини кўрсатди ва бирини заводга ишга қабул қилди, муқим иш билан таъминлади. Эндиликда уларнинг оиласи ҳам фаровон, турмушидан миннатдор.\n«Нуроний» жамғармаси туман бўлими раиси билан суҳбатимизни эшитиб турган заводнинг катта оператори Абдували Ёрматов «мен ҳам ўз фикримни билдирсам бўладими», деб суҳбатимизга қўшилди.\n— Ҳозиргина уй-жой тўғрисидаги гапларингизни эшитиб қолдим. Ҳар бир йигит оила қурар экан, ўзининг алоҳида уй-жойи бўлишини орзу қилади. Ушбу орзуим амалга ошди. Бундан мен фахрланаман. Завод томонидан ўтган йили менга ҳам намунавий уйлардан бирининг калити топширилди. Завод ушбу уйимнинг бошланғич тўловини тўлаб берди. Завод мени нафақат иш билан таъминлади, оиламни тинч-тотув ва фаровон яшашида, ҳаётда ўз ўрнимни топишимда катта имконият яратиб берди.\nХулоса ўрнида шуни айтиш мумкинки, бугунги кунда заводда меҳнат қилаётган икки мингга яқин ишчи-ходимнинг ҳаётдан мамнунлиги, заводни янада тараққий эттиришга қўшаётган ҳиссасидан ғурур-ифтихори уларнинг юз-кўзларидан кўриниб турибди.


Ҳазрати Муҳаммаднинг ҳаёти: Тақдим. – Самарқанд – Ер юзининг сайқалидир…\nҲазрати Муҳаммад соллаллоҳу алейҳи ва саллам …\nФан доктори, профессор РАМАЗОН ОЙВАЛЛИЙ\nМармара Унивеситетининг Илоҳиёт факултети.\n2 – нашри\nОллоҳу таолога ҳамд ва насиб этган неъматларига, яхшиликларига чексиз, чегарасиз шукрлар бўлсин. … Оллоҳу таолонинг севимли Пайғамбари, кишилар ичида ҳар тарафлама энг чиройлиси, энг гўзали, энг яхшиси, энг устуни бўлган Муҳаммад алейҳиссаломга ва унинг гўзал юзини, чиройини кўриш, фойдали, файзли сўзларини тинглаш билан шарафланган ва шу билан одамзотининг энг қийматлиларига айланган Асҳобининг ҳаммасига ва уларнинг йўлидан юрганларга ҳам дуо ва саломлар бўлсин. …\nТарихда “Жоҳилия даври” деб аталадиган бир замон бор. У замонда Арабистон ярим оролидаги кишилар бутларга топинишардилар, давомли маст қилувчи ичимликлар ичишардилар, қимор ўйнардилар. Ким кучли бўлса, ҳақиқат ўшанинг қўлида бўлиб, хотин-қизлар бир тижорат моли сингари олиб-сотиларди, қиз болалар чақолоқлигида тириклайин кўмиб ташланарди. Фақатгина Арабистон ярим оролида эмас, ўша замонларда бутун дунё қоронғиликка бурканганди. Осиё, Африка ва Овропада ҳам аҳвол бундан фарқли эмас эди. Замоннинг, дунёнинг бундай қоронғилигидан, бузуқлигидан тинчлиги бузилган, ундан мутлақо мамнун бўлмаган ақли – салим кишилар оз бўлсалар-да, бор эдилар ва улар Оллоҳу таолога ниёзда бўлишиб, у қоронғиликнинг битишини тилаб дуода бўлишаётгандилар.\nБандаларига ачинган Оллоҳу таоло, турли асрларда ва дунёнинг ҳар хил ўлкаларида яшаётган кишиларга бир қанча пайғамбарлар туширгани сингари, охирги наби ва расул бўлган ҳазрати Муҳаммадни ҳам у қоронғиликка ёруғлик тарқатиш учун охир замон пайғамбари этиб вазифалантирди.\nОллоҳу таоло, марҳамати билан бизни, Унга уммат бўлишни насиб буюриб, неъматларнинг энг буюгига эришдирди. Унга тобе бўлиш, Унга эргашиш лозимлигини очиқ-ойдин билдирди. Раббимизга бу муаззам неъмати ҳисобидан қанча ҳамд ва шукр этсак оздир.\nАҳл-и суннат олимлари марҳамат қиладиларки, “Ҳар бир Пайғамбар, ўз замонида, ўз маконида, ўз қавми орасида ҳаммасидан устун бўлдилар.\nМуҳаммад алейҳиссалом эса, ҳамиша, яъни дунё яратилган кундан бошлаб, то қиёматга қадар, бутун дунёда ўтмишда келишган ва келажакдаги пайдо бўладиган барча борлиқларнинг ҳар тарафлама энг устунидир. Ҳеч ким, ҳеч бир жиҳатдан Ундан устун эмас, устун бўлолмайди. …”\nОллоҳу таоло, ҳеч нарса яратмасидан олдин, Муҳаммад алейҳиссаломнинг руҳини яратди. Қуръон-и каримда муҳтарам Пайғамбаримизга ”Сени оламларга раҳмат ўлароқ юбордик,” дея хитоб марҳамат қилинади. Ҳадис-и Қудисийда ҳам, ”Сен бўлмаганингда эди, сен бўлмаганингда эди махлуқотни яратмаган бўлардим,” дея марҳамат қилинади.\nИймоннинг асл шарти, “Ҳубб-и филлоҳ ва буғд-и филлоҳ”, яъни Оллоҳу таолонинг дўстларини севиш, душманларини севмасликдир. Шундай бўлмаса, ҳеч қандай ибодат қабул бўлмайди ва улар ибодат эгасининг юзига отиб юборилади. Шу сабабдан ҳам “Оламларнинг афандиси”ни севишимиз фарз бўлди ва Унинг муборак муҳаббатини қалбимизга жойлаштиришимиз ва чиройли, гўзал ахлоқи билан адабланишимиз амр бўлди.\nАна ўшандай муҳаббатнинг давом қилиши учун асрлар давомида муҳтарам Пайғамбаримизнинг муборак ҳаётини тушунтирадиган кўплаб китоблар ёзилгандир ва ҳозир ҳам ёзилмоқдадир. Қалбимизни Унинг севгиси билан тўлдириш мақсадида Аҳл-и суннат олимларининг китоблари устида чуқур тадқиқотлар ўтказиб, Коинотнинг Султони, Расулуллоҳ афандимизнинг муборак ҳаётини ёзишга қўл урдик.\nОллоҳу таоло, барчамизнинг қалбимизни Пайғамбар афандимизнинг муҳаббати билан тўлдириб, бизларни Аҳл-и суннат олимлари билдиришган тўғри йўлдан адаштирмасин! Омин.\nПроф. Др. Рамазон Ойвалли\nЭй севимли Расул* …\nҲар кеча соғинчинг ёғар кўнглумга,\nЮлдузлар кўз ёши қуяр кўнглумга,\nСевгинг қуёш каби туғар кўнглумда,\nМуҳаббатла тўлиб-тошдим эй Расул,\nУмр бўйи ортингдан чопдим эй расул!\nСен кетинг тоғларнинг ҳоли қолмади,\nДарёларнинг ҳам мажоли қолмади,\nДунёнинг ҳеч бир аҳволи қолмади,\nҚуръоннинг йўлига тушдим эй Расул,\nҲижрон оташила ёниб қоврулдим,\nҚуруқ чўлда қумлар каби соврулдим,\nГул шохидан тутиб қолиб тўғрулдим,\nСевгингла даврларни ошдим эй расул,\nИсмингга ҳайрондир само ва замин,\nСолат сенга, салом сенга Алъамин.\nМавломизнинг “Роҳматанлил оламин.”\nХушхабарла шундай тошдим эй расул,\nҲасратингла юрагимни доғладим,\nКабъада тиз чўкиб расо йиғладим,\nСенинг гул юзингга умид боғладим,\nҲеч шошмадим, адашмадим, эй Расул,\nМуаллиф: Бастамий Ёзғон.\n* Пайғамбаримизнинг (соллаллоҳу алейҳи ва саллам) жуда кўп исмлари мавжуд эди. Масалан, “Мавоҳиби Ладуннийя” китобида келтирилган 400-га яқин Унинг исми шарифлари келтирилган. Улардан баъзилари:\n1. Абдуллоҳ – Оллоҳнинг қули.\n2. Ажвад – Энг яхши, энг жумард\n3. Азиз – Жуда юксак, жуда шарафли бўлган, ғолиб\n4. Алий – Кўп юксак.\n5. Аллома – жуда кўп маълумотли, билимли…\n6. Акрам – энг шарафли.\n7. Амин – Тўғри сўз ва ишонарли киши.\n8. Аҳмад – энг кўп мақталган, севилган.\n9. Аҳсан – энг чиройли, энг гўзал.\n10. Башир – Хушхабарчи.\n11. Бурҳон – ҳақиқий, соғлом далил.\n12. Жаббор – душманга қаҳв этувчи, ғолиб.\n13. Жавод – Жумард.\n14. Карим – Кўп жумард, карамли, жуда шарафли.\n15. Воиз – Насиҳат қилган, насиҳпат берувчи.\n16. Восил – Қул(бандаси)ни Роббига улаштирган.\n17. Валий – Соҳиб, дўст.\n18. Ёсин – Ҳақиқий инсон, инсони комил.\n19. Зоҳид – Мосиводан юз ўгирган.\n20. Зокир – Оллоҳни жуда кўп хотирлаган.\n21. Закий – Тоза, ақлли\n22. Маккий – Маккали.\n23. Маҳмуд – Мақталган.\n24. Мансур – Оллоҳнинг ёрдами воситасида зафарга эришган.\n25. Масум – Айибсиз, гуноҳсиз.\n26. Маъданий – Ҳидоят қилган, тўғри йўлга келтирган.\n27. Можид – Юксак ва шарафли.\n28. Марҳум – Раҳмат билан безанган(Аллоҳ раҳмат этган).\n29. Масъуд – Бахтли.\n30. Матин – Соғлом, ўзи ва сўзи тўғри, ишониладиган.\n31. Муаллим – Ўргатувчи, ўқитувчи.\n32. Муборак – Бахтиёр, хайрли, баракатли, файзли.\n33. Музаффар – Зафар қозонган, устун келган.\n34. Мужтабо – Танланган.\n35. Мукаррам – Шарафли, юксак, азиз, ҳурмат ва таъзимга эришган.\n36. Муктада – Орқасидан эргашиладиган, уйғун бўлган.\n37. Мунир – Нурлантирган, ойдинлаштирган.\n38. Мурсал – Элчи этиб юборилган.\n39. Муртазо – Ёқтирилган, танланган.\n40. Муслиҳ – Ислоҳ этувчи ва тартибга солувчи.\n41. Мустақийм – Тўғри йўлда бўлган.\n42. Мустофа – Жуда кўп изланган.\n43. Муқтафий – Етишган.\n44. Мутий – Ҳаққа итоат этган.\n45. Мушовир – Ўзидан маслаҳат сўраладиган.\n46. Муътий – Берган, эҳсон этган.\n47. Муҳаммад – Жуда кўп мақталган.\n48. Набий – Пайғамбар.\n49. Нажийюллоҳ – Оллоҳнинг сирдоши.\n50. Нажм – Юлдуз.\n51. Назир – Огоҳлантирувчи, қўрқитувчи.\n52. Насиб –Асил, тоза авлоддан келган.\n53. Неъмат – Яхшилик, тирилик ва бахтиёрлик.\n54. Носиҳ – Ўгут берган.\n55. Нотиқ – Ҳикматли сўзлпр сўзлаган, нутқ сўзлаган.\n56. Ноқиб – Халқнинг яхшиси, қавмнинг энг танлангани.\n57. Ноқий – Жуда тоза.\n58. Нур – ишқ, ойдинлик.\n59. Обид – Оллоҳга қул(банда)лик қиладиган, ибодат этадиган.\n60. Одил – Адолатли. Тўғри, тўғриликдан, ҳақдан айрилмаган.\n61. Олим – билимли, биладиган.\n62. Омил – меҳнаткаш, иш ва ҳаракат одами.\n63. Расул – элчи.\n64. Рашид – Ақлли, етук, яхши йўлга келтирувчи.\n65. Розий – Қабул этган, хурсанд бўлган.\n66. Рофий – Юксалтган.\n67. Роғиб – Рағбат этган, исталган.\n68. Роҳим – Мўминларни кўп яхши кўрган, уларга раҳми келган.\n69. Саид – бахтли.\n70. Саййид – раҳбар, раҳнома..\n71. Сайфуллоҳ – Оллоҳнинг қиличи.\n72. Салом – Нуқсон ва айбдан амин бўлган.\n73. Саффат – Тозаланган\n74. Содиқ – Тўғри йўлда бўлган, ҳақиқатгўй.\n75. Содуллоҳ –Оллоҳнинг муборак қул(бандас)и.\n76. Собир – Сабр этган, қийинчиликларга чидаган.\n77. Солиҳ – Яхши ва хушахлоқ.\n78. Соҳиб – Молик, оғайни, суҳбатдош.\n79. Фадлуллоҳ – Оллоҳнинг эҳсони, фазли.\n80. Фаттоҳ – Турли хил хайрларнинг эшигини очган.\n81. Форуқ – Ҳақни ботилдан ажратган.\n82. Ханиф – Ҳақиқатга ёпишган, ҳақиқатгўй.\n83. Холис – Соф, тоза.\n84. Тоййиб – Ҳалол, тоза, чиройли ва хуш.\n85. Тоҳир – жуда тоза.\n86. Тоҳо – Қурҳъни каримдаги рамзнинг исми.\n87. Шамс – Шамс(қуёш).\n88. Шокир – Шукр этувчи.\n89. Шофий – Шафоат қилувчи.\n90. Қайюм – Кўриб кузатган.\n91. Қамар – Ой.\n92. Ғолиб – Ҳоким ва устун бўлган.\n93. Ғоний – Бадавлат, бой.\n94. Ҳабиб – Севимли, кўп севилган.\n95. Ҳалил – дўст.\n96. Ҳалим – Юмшоқ ахлоқли, хушахлоқли.\n97. Ҳаммод – Жуда кўп ҳамд этган.\n98. Ҳодий – Тўғрига келтирган.\n99. Ҳофиз – Муҳофаза этувчи.\n100. Ҳомид – Ҳамд этувчи, мақтовчи.\n* Қуйида Расулуллоҳнинг ҳаётин тўла келтирилади. Унга қарамасдан Пайғамбаримиз алеҳиссалам ҳақида тубандаги маъдумотларни ҳам қўшимча қилишни лозим кўрдик:\nБуюкларнинг буюги Пайғамбаримиз Муҳаммад алейҳиссалом милодий ҳисобда 571 йилининг апрел ойи 20-да (Раббиул аввал 12-да) душанба куни тонг вақтларига яқин Маккаи мукаррама шаҳрида дунёга келдилар. Бу вақт баҳор мавсуми эди. Шу сабаб дунёнинг жуда кўп жойларида мусулмонлар бу кунга алоҳида аҳамият берадилар. Аммо ислом динида муборак кунлар, кечалар, қандиллар, байрамлар ҳижрий ҳисоб йилига кўра ўтказилади. Шунинг учун милодий йилга кўра ўтказилган бундай маросимлар битъад ҳисобланади, яъни динимизда бўлмаган ва кейинчалик киритилган лозим бўлмаган ҳоллардир.\nКунларни алоҳидалаштирмасдан Расулуллоҳни (с.а.с) ҳар вақт эслаш, унга саловат келтириш, уни матҳ этиш савобдир ва ибодатдир. Чунки ҳар бир мусулмонинг ҳаётида, унинг яшаш тарзида ўрнак бўладиган ягона зот Пайғамбаримиз салоллоҳу алеҳи вассаламдир.\nУ энг чтройли ахлоқ, энг чиройли хулқ билан яратилгандир. Унинг чиройли ва гўзал хулқлиги “Сен хушхулқли этиб яратилгансан” каби мазмунга эга бўлган ояти карима билан билдирилгандир. Ояти каримада яна “Сен хулқу азийм устидасан,” дея марҳамат қилинади. “Хулқу азийм” дегани эса, Оллоҳу таоло ва унинг орасида сирли яширин нарсалар борлигини, инсонлар билан эса чиройли хулқда бўлишини билдиради.\nРасулуллоҳнинг (с.а.с) ахлоқидан ва одатларидан баъзилари мана шулардир:\n1. У ўзини ҳеч кимдан юқори тутмасди. Бир замон йўлга чиққанларида овқат тайрлаш учун ўтин йиғиш лозим бўлди. Барча ўтин тўплашга киришдилар. Расулуллоҳ (с.а.с) ҳам ўтин тўплай бошлади. Саҳобалар “Ё Расулуллоҳ сиз ўтиринг, ўтинни биз йиғамиз,” дедилар. Ўшанда Расулуллоҳ ҳазратлари, “Ҳа тўғри, сизнинг ҳамма ишни қила олишингизни биламан. Бироқ ишлаётганлардан ажралиб, уларга қараб ўтиришни истамайман. Чунки Оллоҳу таоло шерикларидан ажралиб ўтиганларни ёқтирмайди” дея марҳамат қилдилар ва ўтин теришда давом этдилар.\n2. Асҳоби ўтиришган жойга келганларида уларнинг юқори тарафига ўтмасдилар. Исталган бир бўш жойга ўтирардилар. “Мен учун оёққа турманглар! Мен ҳам сиз сингари бир инсонман. Сизларга ўхшаш ейман, ичаман. Чачаганимда ўтираман” дея марҳаматда бўларди.\n3. Ейишда, кийинишда ва бошқа барча нарсаларда хизматчиларини ўзидан ажратмасди. Уларнинг ишларига ҳар доим ёрдам берарди. Бозордан сотиб олган нарсаларини уйига ўзи келтирарди. Бирон кишини урганини ва сўкканини кўрганлар ва эшитганлар бўлмаганди. Узоқ вақт хизматида бўлган Анас бин Молик шундай дейди: “Расулуллоҳнинг ҳузурида ўн йил хизматда бўлдим. Бироқ Унинг менга кўрсатган хизмати, менинг Унга қилган хизматимдан кўп бўлган эди. Бу замон ичида Унинг менга бирор марта инжиганини, терс гапирганини кўрмадим”.\n4. Касалларнинг аҳволидан хабар оларди, жанозаларда қатнашарди. Кишиларнинг кўнглини олиш мақсадида кофирларнинг, мушрикларнинг ҳам касалларини бориб кўрарди. Уларнинг ҳолларидан хабар оларди. Бомдод намозидан кейин жамоатга қараб, “Хаста бўлган қардошларимиз борми, уни бориб кўрайлик” деб сўрарди. “Жаноза бўлган жой борми? Бўлса бориб ёрдамда бўлайлик” дерди. Жаноза бўлган уйларга бориб, мўрдаларни ювишда, кафанлашда ёрдамчи бўларди, жаноза намози ўқитарди ва қабргача бирга кетарди.\n5. Асҳобидан бирини уч кун давомида кўрмаса, унинг ҳақида сўраб суриштирарди. У сафарга чиққан бўлса, унинг ҳақида Оллоҳга дуо қиларди. Уйида бўлса, бориб ундан аҳвол сўрарди. Йўлида учраган мусулмонга аввал ўзи салом берарди. Меҳмонларига ва асҳобига хизматда бўларди. “Бирор қавмнинг энг ҳурматлиси, уларнинг энг устуни уларга хизмат қилганидир,” дея марҳаматда бўларди.\n6. Унинг қаҳқаҳа этиб кулганини ҳеч ким кўрмаганди. Унинг кулиши овоз чиармай чиройли табассум этишдан иборат бўларди. Табассум этганларида баъзан олд тишлари кўринарди. Ҳар доим нималар ҳақида ўйланиб тургандек кўринарди, кам сўзларди. Сўзларини табассум билан бошларди. Лозим бўлмаган ва фойдасиз сўзларни сўзламасди. Лозим бўлганида қисқа, фойдали ва очиқ маъноли шаклда сўзларди. Сўзларини тингловчилар яхши тушунишлари учун уларни баъзан уч марта такрорларди.\n7. Ким чақирса унга “лаббайк-лаббай” деб жавоб қайтарарди. Ҳеч кимнинг ёнида оёқларини узатиб ўтирмасди. Тиз чўкиб ўтирарди. Улов устида кетаётганида учраган пиёдани уловининг орқасига минкаштириб оларди.\n8. Расули алейҳиссалом кўп жўмард одам эди. Қўлида борини ўзига ҳеч нарса қолдирмасдан ҳадя ва садақа қилиб юбораверарди. Юзлаб туялар ва қўйларни бериб юборганди. Қанчалаб қалби қаттиқ кофирлар Расулу акрамнинг саҳийлигини кўриб иймонга киргандилар. Ундан бирор нарса сўролганда унинг “йўқ” деганини ҳеч ким эшитмади. Сўролган нарса унда бор бўлса берарди, йўқ бўлса сукут сақларди.\n9. Ҳеч кимнинг айбини юзига солмасди. Ҳеч кимдан шикоят қилмасди. Ҳеч кимнинг орқасидан сўз этмасди. Бирор кишининг ишини ва сўзини ёқтирмаган вақтларда, “Баъзи кишилар нега шундай қиладилар-а?” деб қўярдилар.\n10. Оллоҳу таоло “Сенга берайин,” дея марҳамат қилганида дунё сарватини истамади. Эланган буғдай унидан қилинган нон емадилар. Ҳамиша эланмаган арпа унидан пиширилган нон едилар. Роса тўйганича овқат егани кузатилмади. Ноннинг қуруқ ўзини еярди ёки уни хурмо, сирка, ҳўл мева, шўрпа билан, ё зайтун ёғига ботириб еярдилар. Кўпинча сут ичардилар ёки хурмо еярдилар. Уйида икки уч ой нон ва овқат пиширилмай, фақат хурмо билан кун ўтказган вақтлар бўлганди. Икки уч кунлаб ҳеч нарса емаган вақтлари ҳам бўларди.\n11. Бирон овқатни ёқтирмагани кузатилмади. Ёқтирганини еярдилар, ёқтирмаганини емасди, бироқ у ҳақда бир нарса демасдилар. Кунда бир марта овқатланарди. Бу ҳам баъзан эрталаб, баъзан кечқурун бўларди. Уйига келиб “ейдиган бирор нарса борми?” деб сўрардилар, йўқ бўлса рўза тутишга ўтарди. Овқатни ерда бирор нарсага суянмасдан тиз чўкиб еярди. Овқат ейишни басмала (яъни бисмиллоҳир раҳмонирраҳим) деб бошларди ва ўнг қўли билан еярдилар. Овқатлардан қўй гўштини, унинг шўрпасини, қовоқни(ошқовоқни), сутни, унинг қаймоғини, ширинликларни, болни(асални), торбуз-қовунни, узумни, сабзини ва ширин сувни жуда ёқтирарди. Сувни жуда секин басмала билан уч марта ютиш билан ичарди ва сўнггида “Алҳамдуллоҳ” деярди ва дуо қиларди.\n12. Либослардан топилганини киярди. Қалин матодан эҳром шаклида тикилмаган нарсалар билан ўранарди, халат, этак, куйлак ва жубба ҳам киярдилар. Бу либослар пахтадан жундан тўкилган бўлардилар. Аксарият ҳолларда оқ, баъзан яшил рангда гилибосларни ҳам киярди. Тикилган кийимларни кийган вақтлари ҳам бўларди. Жума кунлари, байрамларда ва чет эллик эличилар билан учрашганларида ва жангларда қиммат баҳо куйлаклар, жуббалар киярдилар. Либосларининг аксарияти оқ рангда бўлиши билан бирга, яшил, қизил ва қора рангдагилари ҳам бўларди. Қўли, боши ва юзига миск ёки бошқа ёқимли ҳидли нарсалар суртарди.\n13. Ётоғи хурмо қипиқлари билан тўлдирилган кўрпадан иборат эди. Бир замон ичи жун тўлдирилган кўрпа келтиришганларида уни қабул этмадилар ва “Ё Ойша, Оллоҳга қасамки, мен истасам, Оллоҳу таоло ҳар ерда менинг ёнимда олтин ва кумушларни ҳозир қилади,” дедилар. Ҳар қандай бир тўшалган нарса устида ётиб ухлайверардилар.\n14. Расуллоҳ (с.а.с) сақолини бир тутамдан узун қилмасди. Ҳар доим сақолини бир тутамдан узайтмай қирқиб турарди.\n15. Ҳар кеча муборак кўзларига уч марта сурма суртарди.Уйида ҳамиша ойна, тароқ, сурма, мисвоқ, қайчи, игна, ип кабилар бўларди. Сафарга чиққанида уларни ўзи билан бирга олиб чиқарди.\n16. Ҳар доим ишларни ўнгдан бошлашни, ўнг қўли билан иш қилишни севарди. Чап қўлини фақат таҳоратланганда ишлатарди. Мумкин бўлганича ҳар бир ишни бир мартада қиларди.\n17. Ўнг тарафига ётиб, ўнг қўлини ёноғи тагига қўйган ҳолда баъзи сураларни ўқиб ухларди. Хуфтондан сўнгра кечанинг яримигача ухларди. Ундан сўнгра жойидан туриб бомдодгача ибодат қиларди.\n18. Тафаъул этарди, яъни илк кўрган, бирданига кўриб қолган нарсаларини хайрга юрарди. Ҳеч нарсани кераксиз ҳисобламасди. Хафа бўлган вақтларида соқолини ушлаб, хаёл сурарди. Хафа бўлган вақтларида кўпинча дарҳол намоз ўқишни бошларди. Намознинг лаззати, шарофати унинг ғамини тарқатарди.\n19. Ғийбатчининг сўзини асло тингламасди.\n20. Ўта шафқатли инсон эди. Ҳайвонларга ҳам жуда меҳрибонлик кўрсатарди. Ҳайвонларга сув берарди. Уларнинг сув ичиб қонганларигача сув идишини қўлида тутиб турарди. Минадиган отининг юзини ва кўзларини силарди.\nХулоса қилиб айтганда, инсонларда бўладиган бутун яхши хулқларнинг барчаси Унга, Расуллоҳ алейҳиссаломга эҳсон этилганди. Буюк шоирлардан бири Умар бин Фориддан “Нега Расулуллоҳни матҳ этмадинг?” дея сўраганларида, “Уни матҳ этишга менинг кучим етмаслигини англадим. Уни матҳ этиш мумкин бўлган сўз топа олмадим,” деб жавоб қилганди.\n07/12/2010 admin I Қисм: Ҳазрати Пайғамбаримизнинг муборак «Нур”и.da fikr bildirishni o'chirish\nПайғамбаримизнинг(солаллоҳу алейхи ва саллам)муборак «Нур”и. Муҳаммад (алайҳиссалом), Аллоҳу таолонинг ҳабиби, севгилиси, яратилган бутун инсониятнинг ва бошқа...


Хитойнинг China.org.cn ахборот портали Ўзбекистон ва Хитой архелог олимларининг қўшма тадқиқотларига бағишланган мақола эълон қилди / Ўзбекистон янгиликлари, энг сўнгги хабарлар\nЖАМИЯТ 1 Шархлар 1931 кўрилди\nХитойнинг China.org.cn ахборот портали Ўзбекистон ва Хитой архелог олимларининг қўшма тадқиқотларига бағишланган мақола эълон қилди\nМақолада қайд этилишича, археологлар Ўрта Осиёнинг кўҳна цивилизацияси сир-асрорларини кашф этиш, хусусан, Кушон хонлигининг пайдо бўлиши тарихи билан боғлиқ масалаларни тадқиқ этиш устида иш олиб боришмоқда.\n«Бу кўҳна давлатга Шарқдан келган юечжи халқлари томонидан асос солинган, деб ҳисобланади. Юечжи халқларининг Ўрта Осиёда жойлашуви - муҳим тарихий воқеа. Бу Шарқ ва Ғарб ўртасидаги алмашувларнинг фаоллашувига катта таъсир кўрсатган», деб ёзади China.org.cn.\nМақола муаллифларининг таъкидлашларича, юечжи халқларининг маданий ёдгорликлари узоқ йиллар давомида кам ўрганилганлигича қолиб кетган. 2000 йилдан бошлаб археологлар Гансу провинцияси ва Синтсзян-Уйғур автоном туманида қўшма қазилма ишларини олиб боришди.\n«Тадқиқот натижаларининг кўрсатишича, даставвал юечжи қабилалари илгари тахмин қилинган Хеси йўлагининг ғарбий қисмида эмас, балки тоғли Тяньшан ҳудудида жойлашган. Янги кашфиётни тасдиқлаш мақсадида ХХР Шимолий-Ғарбий университети мутахассислари 2009 йили Ўрта Осиё мамлакатларида тадқиқот ишларини бошлашди. 2013 йилнинг декабрида Самарқандда ХХР Шимолий-Ғарбий университети ва Ўзбекистон Фанлар академиясининг Археология институти ўртасида Ҳамкорлик тўғрисидаги битим имзоланди», дейилади мақолада.\nШунингдек, мазкур мақолада тадқиқот ишларини олиб бориш давомида хитой ва ўзбек олимлари Ўзбекистон жанубида кўҳна қабристон ва қишлоқни топишгани маълум қилинган. Улар Самарқанд, Қашқадарё ва Сурхондарё вилоятларида бўлишиб, кўчманчи маданияти ёдгорликлари жойлашувини ҳар томонлама ўрганишган.\n«Ўтган йили археологлар Самарқанднинг чекка ҳудудида эрамиздан олдинги II - I асрларга оид бўлган олтита қабристон ва иккита қишлоқни топишга муваффақ бўлдилар. Бундан ташқари, улар томонидан кашф этган қўшни Кушон империяси мамлакатининг кангюй зодагонлари мақабараси қамрови жиҳатидан Ўзбекистонда топилган осори-атиқаларнинг энг йириги бўлди», деб хабар беради портал.\nМанба: "Жаҳон" АА\n12 октябр 2016, 13:10\n«Ўтган йили археологлар Самарқанднинг чекка ҳудудида эрамиздан олдинги ИИ - И асрларга оид бўлган олтита қабристон ва иккита қишлоқни топишга муваффақ бўлдилар», - дегани нечанчи асрларни тушуниш мумкин.....


ЎзА - Тиббий-генетика хизмати ривожланмоқда\n27.05.2016 18:09 Чоп этиш версияси\nТиббий-генетика хизмати ривожланмоқда\nПойтахтимизда туғма ва ирсий касалликларнинг олдини олишда замонавий технологияларнинг ўрнига бағишланган илмий-амалий анжуман бўлиб ўтди.\nЎзбекистон Соғлиқни сақлаш вазирлиги ва “Соғлом авлод учун” халқаро хайрия фонди ҳамкорлигида ташкил этилган тадбирда давлат, жамоат ва халқаро ташкилотлар вакиллари, олимлар, шифокорлар иштирок этди.\n“Соғлом авлод учун” халқаро хайрия фонди бошқаруви раиси С.Иномова, Республика “Она ва бола скрининг” маркази директори М.Шарипова ва бошқалар Президентимиз Ислом Каримов раҳнамолигида тиббий скрининг хизматини ривожлантириш борасида амалга оширилаётган изчил ислоҳотлар оналик ва болаликни муҳофазалаш, соғлом фарзандларни вояга етказишда муҳим омил бўлаётганини таъкидлади. “Соғлом она ва бола йили” Давлат дастури доирасида бу йўналишдаги ишлар кўлами янада кенгаймоқда.\nТиббий-генетика хизматининг ривожланиши жамият тараққиётига жиддий таъсир кўрсатадиган долзарб муаммо – туғма ва ирсий омиллар ҳамда касалликлар туфайли келиб чиқадиган ногиронликнинг олдини олишда катта аҳамият касб этмоқда. Илм-фаннинг ушбу ютуғидан мамлакатимиз тиббиётида ҳам самарали фойдаланилмоқда.\nРеспублика скрининг маркази ва унинг вилоят бўлимларида бу йўналишда илғор усуллар жорий этилган. Мазкур муассасаларда чақалоқлар неонатал, ҳомиладор аёллар пренатал скрининг текширувидан ўтказилади. Она-бола скрининг хизматига тандеммасспектрометрия услубининг кириб келиши тиббий кўрикларни янада такомиллаштириш, касалликларга тез ва аниқ ташхис қўйиш имкониятини оширди.\nСоғлом она ва бола йилида аҳолига тиббий-генетика хизмати кўрсатиш сифатини яхшилаш, соҳада фаолият юритаётган шифокорлар малакасини ошириш, жаҳон тиббиётининг илғор услубларидан амалиётда фойдаланиш кўламини кенгайтиришга алоҳида эътибор қаратилаётир.\nАнжуманда тиббий-генетика хизматининг бугунги ҳолати ва ривожлантириш истиқболлари, аҳолига тиббий ёрдам кўрсатиш борасида олиб борилаётган ишлар, эришилаётган натижалар, она ва бола скрининг хизматида қўлланилаётган янги технологияларга оид маърузалар тингланди.


ОЧЛ-2016. “Локомотив” ғалаба қозонди, “Пахтакор” эса мағлуб бўлди\n06.04.2016 20:14 | Чемпионлар лигаси\nОсиё чемпионлар лигаси жорий мавсуми гуруҳ босқичи, 4-тур учрашувлари доирасида 6 апрель куни Ўзбекистоннинг икки жамоаси – “Локомотив” ҳамда “Пахтакор” ўз учрашувларини ўтказди.\nТошкентда бўлиб ўтган ўйинда “Локомотив” Эроннинг “Сепаҳон” клубини қабул қилди. Ҳар икки жамоа учун ҳам турнирнинг кейинги босқичига йўл олиш учун кураш нуқтаи назаридан, ғалаба қозониш жуда зарур эди. Шу сабабли ўйиннинг дастлабки бўлимида жамоалар эҳтиёткор футбол намойиш этиб, асосий эътиборни дарвозалари даҳлсизлигини таъминлашга қаратди. Устунлик мезбонларда бўлгани ва бир неча яхши вазиятлар яратилганига қарамай, биринчи бўлимда дарвозаларга тўп киритилмади.\nИккинчи бўлимни эса “темирйўлчилар” анча ҳужумкор тарзда бошлади. Ҳужумларнинг бирини Темурхўжа Абдухолиқов самарали якунлай олди. Ушбу вазиятда унга Сервер Жепаров тўпни ажойиб тарзда етказиб берган эди.\nАбдухолиқовнинг голи бу ўйинда ягоналигини сақлаб қолди. Киритилган голдан кейин меҳмонлар ҳам ҳужумда анча фаол ўйин кўрсатиб, қулай вазиятлар яратишди. Бироқ ҳисобни ўзгартира олишмади.\n"Локомотив" муҳим ғалабага эришиб, очколари сонини 8тага етказди ва гуруҳ пешқадами бўлиб олди.\nОЧЛ, "А" ГУРУҲИ, 4-ТУР\n"ЛОКОМОТИВ" - "СЕПОҲОН" (ОНЛАЙН ТРАНСЛЯЦИЯ)\nГОЛ: Темурхўжа Абдухолиқов (54)\nОгоҳлантиришлар: Кахи Махарадзе (17), Игнатий Нестеров (75) — Сайид Ғайдифар (24)\n“Сепаҳон”: 1.Раҳмон Аҳмадий, 7.Али Каримий, 8.Расул Навидкия (Амин Манчеҳрий 71), 10.Абдуллоҳ Карамий, 17.Синиша Ибричич (Муҳаммадризо Халатборий 59), 18.Фозил Мусаев (Милод Сарлак 65), 20.Леандро Падовани, 21.Воря Ғафурий, 29.Лусиано Перейра Шимба, 33.Сайид Ғайдифор, 37.Ҳусаин Фозилий\nБош ҳакам: Али Ҳасан Иброҳим Абдулнаби (Баҳрайн)\nТошкентнинг “Пахтакор” жамоаси эса Эроннинг Табриз шаҳрига сафар қилиб, “Тракторсози” клубига қарши майдонга чиқди.\nГарчи Ўзбекистоннинг амалдаги чемпиони биринчи бўлимда ҳимояла анча тартибли ҳаракат қилган бўлса ҳам, ўйиннинг иккинчи 45 дақиқалигида бир неча хатоларга йўл қўйди ва бунинг учун рақиб томонидан жазоланди.\nАввалига Аугусто Сезар бирга-бир вазиятдан унумли фойдалана олмаганига қарамай, ўйиннинг 60-дақиқасида яна бир бор ҳимоячилардан қочиб кетиб, дарвозабон билан яккама-якка вазиятга чиқиб борди ва қийинчиликсиз Рибкин қўриқлаган дарвозани ишғол қилди.\nЎйин ниҳоясига яқинлашиб қолган бир вақтда эса Сайид Оғаий ҳисобдаги фарқни каттароқ кўринишга олиб келди.\nШу тариқа “Пахтакор” Эрондан очкосиз қайтадиган бўлди. Айни вақтда жамоа ҳисобида 4 очко бор ва “С” гуруҳининг 3-ўринини эгаллаб турибди.\nОЧЛ, "С" ГУРУҲИ, 4-ТУР\n"ТРАКТОРСОЗИЙ" - "ПАХТАКОР" 2:0\nГол: Аугусто Сезар (60), Сайид Оғаий (83)\n"Тракторсозий": 1.Муҳаммадризо Ахборий, 2.Муҳаммад Иранпуриан, 3.Шожаий Халилзода, 5.Карлос Кардосо, 6.Сино Ашурий, 8.Шаҳин Сағебий, 11.Бахтиёр Раҳмоний, 19.Сезар, 24.Фарзод Ҳотамий, 66.Меҳди Кианий (С), 77.Сайид Оғаий\n“Пахтакор”: 1.Никита Рибкин, 4.Аднан Ораховац, 5.Акбар Исматулланв, 7.Азимжон Аҳмедов, 8.Шерзодбек Каримов, 9.Жалолиддин Машарипов, 11.Игорь Сергеев, 15.Жавоҳир Соҳибов, 21.Камолиддин Тожиев (С), 24.Даврон Ҳошимов, 29.Владимир Козак (Жамшид Болтабоев 85)\nБош ҳакам: Юдай Ямамото (Япония)


Вазирлар Маҳкамасининг 2.10.2017 йилдаги 784-сон қарори билан Uzavtoyo'lbelgi» ДУКнинг асосий вазифалари белгиланди ва корхонанинг бошқарув аппарати тузилмаси тасдиқланди.\n«Uzavtoyo'lbelgi» ДУКнинг асосий вазифалари:\nавтомобиль йўлларини йўл ҳаракатини тартибга солишнинг техник воситалари билан жиҳозлашнинг ягона техник сиёсатини олиб бориш;\nстандартлаштириш бўйича норматив ҳужжатлар талабларига мувофиқ йўл белгилари, ахборот кўрсаткичлари, йўл ҳаракатини тартибга солишнинг бошка техник воситаларини ишлаб чиқариш;\nйўл белгиларини тушириш, автомобиль йўлларида узоқ муддат фойдаланилишини таъминлайдиган барқарор йўл белгиларини тушириш учун материаллар ишлаб чиқариш;\nИИВ ЙХҲББ, давлат ва хўжалик бошқаруви органлари, маҳаллий ижро этувчи ҳокимият органлари ва бошқа ташкилотлар билан йўл ҳаракати хавфсизлигини таъминлаш масалалари бўйича ҳамкорлик қилиш.\nЙил охиригача шаҳарлар кўчалари ва автомобиль йўллари паспортига асосан йўл белгилари, ахборот кўрсаткичлари, йўл ҳаракатини тартибга солишнинг бошқа техник воситаларини хатловдан ўтказиш тугалланади. Йўл белгилари, кўрсаткичлар ва йўл ҳаракатини тартибга солишнинг бошқа техник воситалари Вазирлар Маҳкамаси ҳузуридаги Республика йўл жамғармаси маблағлари (шу жумладан, валюта маблағлари) ҳисобидан ишлаб чиқарилади.\nҲужжат Қонун ҳужжатлари маълумотлари миллий базасида эълон қилинди ва 4.10.2017 йилда кучга кирди.


Давлат хизмати тўғрисида ёшларнинг фикри. - IF\nДавлат хизмати тўғрисида ёшларнинг фикри.\n“Ижтимоий фикр” республика жамоатчилик фикрини ўрганиш Маркази “Давлат хизмати тўғрисида ёшларнинг фикри” мавзусида социологик сўров ўтказмоқда.\nМазкур сўров Марказнинг тезкор тадқиқотлар бўлими томонидан жорий йилнинг 21-30 ноябрь кунлари ўтказилади. Унда республиканинг барча минтақаларида 18 ёшдан 30 ёшгача бўлган ёшлар иштирок этиши режалаштирилган.


12:03 / 01.09.2016\n2016 йил 5 сентябрдан бошлаб янги 60/59-сонли Тошкент-Андижон-Тошкент йўналиши бўйлаб «Ўзбекистон» йўловчи поездининг мунтазам ҳаракати йўлга қўйилади. Бу ҳақда «Ўзтемирйўлйўловчи» АЖ матбуот хизмати хабар берган.\nПоезд Тошкент марказий вокзалидан соат 08:05да жўнаб кетиб, Андижон вокзалига соат 14-05да етиб боради ҳамда Андижон вокзалидан соат 15:25да йўлга чиқиб, Тошкент марказий вокзалига 21:25да етиб келади.\nПоезд йўл давомида Поп, Қўқон, Марғилон шаҳарларидаги вокзалларда тўхтайди.\nПоезд вагонлари 3 хил тоифага бўлинган: Econom - 45 000 сўм, Business класс - 68 000 сўм ва VIP класс - 130 000 сўм.\n60/59-сонли Тошкент-Андижон-Тошкент йўналиши бўйлаб янги йўловчи поезди ҳақидаги батафсил маълумотларни 1005 қисқа рақамидан олиш мумкин.\nТошкент-Андижон йўналишидаги икки рейс бекор қилинди\n12:45 / 20.04.2017


Барча давлат ва нодавлат ташкилотларида корпоратив байрам тадбирлари ташкил этиш тақиқланди — махсус комиссияси қарори - UzNews.uz\nБарча давлат ва нодавлат ташкилотларида корпоратив байрам тадбирлари ташкил этиш тақиқланди — махсус комиссияси қарори\nРеспублика махсус комиссияси COVID-19 инфекцияси тарқалишини олдини олиш бўйича навбатдаги қарорни қабул қилди.\nРеспублика махсус комиссияси янги 2021 йил кириб келаётганлигини инобатга олиб, эпидемиологик вазиятнинг барқарорлигини сақлаб қолиш мақсадида қатор чекловлар киритишга қарор қилди. Унга кўра:\n• вазирлик, идоралар, давлат улуши бўлган корхоналар ва бошқа ташкилотларга турли хил корпоратив байрам тадбирлари ташкил этиш тақиқланди;\n• вазирлик, идоралар, давлат улуши бўлган корхоналар ва бошқа ташкилотларига корпоратив байрам тадбирларидан тежаб қолинган маблағларни таълим, соғлиқни сақлаш, меҳрибонлик уйлари ва бошқа ижтимоий соҳаларга йўналтириш тавсия этилди;\n• юқоридаги чеклов ресторан, кафе ва бошқа умумий овқатланиш объектларида 30 кишидан ошмаган ҳамда санитария-гигиена ва карантин талабларига қатъий риоя этган ҳолда байрам тадбирларини ўтказишга нисбатан татбиқ этилмаслиги белгиланди;\n• мактабгача таълим ташкилотлари, умумтаълим мактаблари ҳамда олий таълим муассасаларида тарбияланувчилар, ўқувчилар ва талабалар иштирокида ёпиқ биноларда турли байрам тадбирлари ва кечаларини ташкил этиш ва ўтказиш тақиқланди;\n• фуқароларга янги 2021 йил байрами тадбирларини оила даврасида ўтказиш тавсия этилди;\n• янги йил байрами муносабати билан болажонлар учун мўлжалланган “Президент арчаси” байрам тадбирлари фақатгина меҳрибонлик уйлари ва болалар шаҳарчалари тарбияланувчилари учун ўтказилиши белгиланди, бунда тарбияланувчиларнинг биргаликда бир масканда истиқомат қилиши инобатга олинди;\n• вилоятлар, туманлар марказлари ва шаҳарларда очиқ осмон остида арчалар ўрнатиш тавсия этилади;\n• вазирлик, идоралар ва бошқа давлат ташкилотлари ҳамда хўжалик бирлашмалари янги 2021 йил байрами тадбирларини оила даврасида ўтказиш учун ходимларга зарур шарт-шароитларни яратиш чораларини кўрадилар;\n• ресторан, кафе, чойхона ва бошқа умумий овқатланиш шохобчаларида карантин чекловларига қатъий риоя этилиши устидан назоратни кучайтириш бўйича масъул идораларга тегишли топшириқ берилди.


Оҳангарон ҳаёти - Жизнь Ахангарана | Ижтимоий сиёсий газетасининг расмий веб сайти\nСИЗГА ТАЪЗИМ, СИЗГА ЭХТИРОМ\n1 октябрь – Ўқитувчи ва мураббийлар куни Ўқитувчи бутун умрини, тақдирини келажак авлодни тарбиялашга бағишлаган қалб меъморидир. Халқимизнинг “Устоз отангдек улуғ”, деган пурҳикмат нақлида ҳам ўқитувчи ва мураббийларга бўлган самимий эҳтиром намоён. Бунда, аввало, ўзининг билим ва тажрибаси, истеъдод ва… Батафсил →\nИжтимоий муҳофазага муҳтож, иш топишда қийналаётган ва меҳнат бозорида тенг шартларда рақобатлаша олмайдиган шахсларни ишга жойлаштириш учун иш ўринларини 2020 йил учун банд қилиб қўйиш тўғрисида “Аҳолини иш билан таъминлаш тўғрисида”ги Ўзбекистон Республикаси Қонунининг 17-моддаси талаблари ижросини таъминлаш ҳамда “Маҳаллий… Батафсил →\n1. Яқин қариндошлар ўртасида нотариал тасдиқланган автоишончнома бекор қилинади. 2. Меҳнат мигрантларига 2019-2020 йилларда 10 фоиз ва 2021 йилда 12 фоиз ставкада 2 млн. сўм миқдорида 1 йил муддатга микроқарзлар берилади. 3. Қайта суғурталовчилар учун янги тартиб ўрнатилади. 4. Акциз… Батафсил →\nАзал-азалдан Оҳангарон заминида ота-боболаримиз чорвачилик билан шуғулланиб келишган. Уларнинг ичида соҳанинг сир-асрорини пухта эгаллаган донгдор чорвадорлар етишиб чиққани ҳам бор гап. Энг муҳими, улар қўй гўшти ва қўй ёғига тўйинган паловхонтўрани тановвул қилишган. Шундан бўлса керак, кексалик чоғларида ҳам илиги… Батафсил →\nАйни кунларда мамлакатимизда Олий Мажлис Қонунчилик палатаси ва маҳаллий кенгашларга сайловлар борасида қизғин тайёргарлик ишлари кетмоқда. Шу жумладан, вилоятимиздаги барча туман, шаҳарларидаги участка сайлов комиссиялари раислигига номзодлар, ташкилий-назорат гуруҳи раҳбарлари, сиёсий партиялар раҳбарлари учун “Сайловларга тайёргарлик кўриш ва ўтказишнинг ташкилий-ҳуқуқий… Батафсил →\nКузатиш… Қандайдир нохуш ҳисларни қалбингга етаклаб кирадигандек ушбу сўз. Худди бир нарса охирлаб, тугагандек, қайтиб келмайдигандек, уни қайта кўрмайдигандек туюлаверади. Сизда ҳам шундайми? Ёзни кузатдик, ортидан ана-мана дегунча кузнинг илк ойи билан ҳам хайрлашиш арафасида турибмиз. Ишкомларда ғарқ пишган тайпи… Батафсил →\nЯНГИ УЙЛАР МУБОРАК!\n23 сентябрь куни шаҳримиздаги 5-кичик туманда 5 та кўп қаватли турар-жойлар фойдаланишга топширилди. «Ўзшаҳарқурилишинвест» инжинеринг компанияси буюртмаси асосида «Акобиравтотранс» МЧЖ томонидан қуриб битказилган ушбу 7 қаватли уйларда 210 та хонадон мавжуд. Тантанали тадбирда оғир турмуш шароитида яшовчи, оиласида ногиронлиги бўлган… Батафсил →\nХалқ депутатлари Оҳангарон туман Кенгашининг 67-сессияси бўлиб ўтди.\nСессия ишида депутатлар, туман ҳокимлиги мутасаддилари, гуруҳ ва бўлим раҳбарлари, ҳуқуқ-тартибот органлари масъуллари, корхона ва ташкилот раҳбарлари, сиёсий партияларнинг туман Кенгашлари раҳбарлари, маҳалла фуқаролар йиғини раислари ва оммавий ахборот воситалари вакиллари иштирок этди. Сессия кун тартибига кўра, туманда кичик бизнес… Батафсил →\nАвваламбор, қатъийлик билан шуни таъкидлайманки, оқ халат кийган шифокор дўстларимизни жуда ҳурмат қиламан! Қуйидаги материал – бир ҳазил, холос… Умуман олганда, муқаддас ислом динимизда мусулмонлар 4 ҳолатда ёлғон ишлатиши мумкинлиги эътироф этилган: ўз мулки, ҳаёти, номуси ва соғлиғига душман томонидан… Батафсил →\nАёлни гулга қиёслашади. Мунислик ва маъсумалик унга хос фазилат. Яна ожиза, муштипаргина таърифи ҳам берилади… Бу сифатлар эгаси опа-сингилларимиз айни пайтда марду майдон эркаклар билан бир сафда туриб меҳнат қилишяпти. Раҳбарлик салоҳиятларини ҳам намоён этишмоқда. Хонадонимиз чироғи, оиламиз фариштаси бўлиб,… Батафсил →\nТуманимиз ва шаҳримиз жадал суръатларда ўзгармоқда. Қатор замонавий турар жой объектлари, таълим муассасалари, маиший ва кўнгилочар масканлар барпо этилмоқда. Бу каби иншоотларнинг қурилиш ишлари бошланиши билан Оҳангарон аҳли биноларни тезроқ қад ростлаб, аҳолига хизмат кўрсатиши ҳақида ўйлай бошлади. Ниҳоят, узоқ… Батафсил →\nЁшларни Ўзбекистон Республикаси Миллий гвардияси Ҳарбий телекоммуникация йўналишидаги Тошкент академик лицейи “Темурбеклар мактаби”га қабул қилиш неча ёшдан бошланади? Мазкур мактабга ҳужжат топшириш ишлари қандай амалга оширилади? Ҳарбий академик лицейга ўқишга қабул қилиш конкурс (танлов) асосида, республика ихтисослаштирилган Мусиқа ва санъат… Батафсил →


Россия ҳукумати мамлакатда юз берган ўрмон ёнғинларини ўчиришга уринмоқда - BBC O'zbek\nРоссия ҳукумати мамлакатда юз берган ўрмон ёнғинларини ўчиришга уринмоқда\nImage caption Ёнғинлар 30дан ортиқ инсоннинг умрига зомин бўлди\nРоссия Фавқулодда ҳолатлар вазирлиги 34 инсоннинг ўлимига сабаб бўлган ўрмон ёнғинларни тўхтатишга муваффақ бўлганини айтмоқда.\n130 йил асносида кузатилган энг юқори ҳаво ҳарорати ва қурғоқчилик туфайли юз берган ёнғинлардан Россиянинг 14 минтақаси зарар кўрган, кўплаб уй-жойлар куйиб кул бўлган. Нижегород, Воронеж ва Рязан вилоятларида зиён кўлами катта.\nАммо, Фавқулодда ҳолатлар вазирлигига кўра, ўтган икки кун асносида ёнғиндан бирон бир турар-жойга зиён етмаган ва бирон инсон азият чекмаган.\nДушанба куни Бош вазир Владимир Путин Москвада ёнғиндан зарар кўрган вилоятлар губернаторлари билан вазиятни мубоҳаса этмоқда. Расмий маълумотларга кўра, ёнғин туфайли 2210 киши уй-жойсиз қолган. Нижегород вилоятида 759та уй куйиб кетган, Воронежда 292, Рязанда эса, бу рақам 233ни ташкил этган, минг киши эвакуация қилинган.\nЁнғинларни жиловлаш ишларига 155 минг ўт ўчирувчи сафарбар этилган. Уларга маҳаллий аҳоли орасидан кўнгиллилар ёрдам беришмоқда.\nРоссия Президенти Дмитрий Медведев ёнғинларни ўчириш ишларига ҳарбий кучларни ҳам сафарбар этишга буйруқ берган.\nЖума куни Владимир Путин Нижегород вилояти ёниб кетган қишлоқ аҳолиси билан учрашган. У ёнғин билан ҳисоблаша олмаган маҳаллий раҳбарлар истеъфо беришлари кераклигини айтган. Путин жаноблари уй-жойларидан маҳрум бўлганларга тавон пули берилишини ваъда қилган.\nКўплаб кузатувчилар Владимир Путиннинг ёнғин мавзуси билан деярли ҳар кунлик чиқишларини унинг сиёсий мақсадлари, 2012 йилга белгиланган президентлик сайловларида иштирок этиш исташи билан боғлашади.\nШанба куни губернаторлар билан учрашган Путин жаноблари ёнғинлар тўлқинини Иккинчи Жаҳон Урушига қиёслаганди.


Ҳукуматнинг тезкорлиги ва кескин чоралар. Марокаш коронавирус тарқалишига қарши қандай курашмоқда?\nКасабланкадаги Пастер институти мутахассислари миллионлаб марокашликлар хавотир билан кутган хабар — сирли COVID-19 коронавируси мамлакатга етиб келганини расман эълон қилганига бугун роппа-роса бир ой бўлди. Бу эртами-кечми содир бўлишига ҳеч кимда шубҳа йўқ эди.\nМарокаш ҳукумати таҳдидни тўхтатиш учун кескин чоралар кўришни чўзиб ўтирмади. Сарой ва ҳукумат кўз олдида эпидемия бошланган вақтда жадал ҳаракат қилмаган ва натижада қимматли вақтни бой берган Жанубий Европадаги қатор мамлакатлардаги аянчли ҳолат гавдаланган бўлса не ажаб.\nЗудлик билан кўрилган чоралар\nШу боис ҳали ўрганилмаган душман қай даражада хавфли эканлигини англаган Марокаш ҳукумати зудлик билан ҳаракатга келди ва ишга жиддийлик билан ёндашди. Соғлиқни сақлаш вазирлиги дастлабки бемор тўғрисида хабар қилганидан (2 март) икки ҳафта ўтар-ўтмас, ташқи олам билан мунтазам авиақатновлар бутунлай тўхтатилди, барча ўқув муассасалари, қаҳвахона, ресторан, кинотеатр, театр, спорт клублари, ҳаммом, ўйин ва сайр масканлари ёпилди.\nҲукуматнинг алоҳида қарори билан "санитар вазият барқарорлашгунига қадар" масжидлар ёпилди. Инфекция тарқалиши хавфини камайтириш мақсадида матбуот нашрларини чоп этиш ва тарқатишдан воз кечилди.\nБир неча кундан кейин, харидорларнинг супермаркет ва дорихоналарга ёпирилган кучли тўлқини босилгач, ҳукумат 20 март куни бутун Марокаш ҳудудида бир ойга фавқулодда санитар вазият эълон қилди. Тартибга мувофиқ, аҳолига уйларидан чиқмаслик буюрилди ва жамоат жойларида махсус рухсатномасиз ҳаракатланиш тақиқланди. 22 мартдан эса шаҳарлар орасидаги транспорт қатнови тўхтатилди.\nЎша пайтдан бошлаб тартиб сақлаш ва санитар фавқулодда вазият учун зарур шарт-шароит яратиш мақсадида йирик аҳоли масканларига қироллик қуролли қўшинларининг қисмлари киритилди. Ижтимоий тармоқларда тарқалган мамлакатнинг энг йирик шаҳри Касабланкага зирҳли техникаларнинг кириб келиши акс этган видеоёзув кўпчиликни ҳайратга солганди. Дарвоқе, ҳозирда айнан мана шу шаҳар касаллик юқтирганлар сони бўйича Марокашда етакчи бўлиб турибди. Бунинг ажабланарли жойи йўқ. Беш миллион аҳоли яшайдиган Касабланка — қиролликнинг иқтисодий пойтахти ва Африканинг йилига миллионлаб йўловчилар ўтадиган йирик транспорт тугунларидан бири.\nҚайд этиш жоиз, Марокашда чеклов ва профилактика чоралари коронавирусга чалинганлар сони ҳали юзтага ҳам етмаган, вафот этганлар эса уч нафарни ташкил этган пайтдаёқ киритилганди. Ҳукумат бошидаёқ инфекция тарқалиш тезлигини пасайтириш ва соғлиқни сақлаш муассасалари тўлиб кетишининг олдини олишга эътибор қаратди. Соғлиқни сақлаш вазири Холид Айт Толибнинг сўзларига кўра, Марокашда коронавирус юқтирганларни (уларнинг сони ҳозирда 676та) қабул қилишга мўлжалланган 44та ҳоспитал ҳамда 32та махсус маслаҳат маркази тайёрлаб қўйилган.\nМарокаш қироли Муҳаммад VI ҳам ўз сўзини айтди. Унинг кўрсатмаси билан мамлакатда коронавирус пандемиясига қарши курашиш бўйича махсус жамғарма ташкил этилди. Жамғармага турли компаниялар, жамоат ва бошқа тузилмалардан маблағ келиб тушади. Маблағлар тиббиёт тизимидаги харажатларни қоплаш ҳамда иқтисодиётнинг энг кўп зарар кўрадиган соҳаларини қўллаб-қувватлашга сарфланади. Махсус жамғарма маблағлари шунингдек, иш ўринларини сақлаб қолиш ва келгусидаги ижтимоий оқибатларни юмшатишга йўналтирилади.\nТуристлар ва фестивалларсиз\nАтиги бир неча ҳафта ичида қиролликдаги кундалик турмуш тарзи таниб бўлмас даражада ўзгариб кетди. Серғайрат, тадбиркор ва киришувчан марокашликлар севимли машғулотларидан воз кечган ҳолда ўз уйларида қамалиб ўтиришга ва бир томондан коронавирусни тўхтатиш учун зарур бўлган, иккинчи томондан эса иқтисодиётни фалаж қилаётган чеклов чоралари бекор қилинишини кутишга мажбур. Марокашдаги юз минглаб оилаларга даромад келтирувчи кичик бизнес деярли ўлди.\nҚироллик ЯИМнинг қарийб 10 фоизини ташкил этувчи муҳим соҳа – туризм аянчли аҳволда қолди. Интернет фойдаланувчилари ҳар куни Марракеш, Фес, Мекнес шаҳарларининг ўрта асрларга мансуб бўшаб қолган мавзелари суратларини жойламоқда. Яқинда ҳам бундай манзарани тасаввур қилиш қийин эди.\nҚиролликка келадиган меҳмонларнинг катта қисмини европалик туристлар ташкил этарди. Пандемия тугаганидан сўнг жаҳон иқтисодиётини рецессия кутиб тургани сир эмас. Шу боис истиқбол ҳақида ва ҳатто европаликлар Марокаш курортларига қачондан оммавий равишда қайта бошлаши тўғрисида гапиришга ҳали эрта.\nТуризм бўйича миллий кенгаш март ойида хавотирли тахминини эълон қилди. Унинг маълумотига кўра, пандемия Марокашдаги туризм сектори билан алоқадор 9 мингта корхона келажагига хавф солмоқда. Улар орасида катта ва кичик меҳмонхоналар, қаҳвахона ва ресторанлар, саёҳат агентликлари, саёҳатчиларга хизмат кўрсатадиган транспорт компаниялари, автомобилларни ижарага берувчи фирмалар бор. Зарар улкан бўлиши ва миллиардлаб долларларда ўлчаниши кутилмоқда.\nМарокаш учун яна бир йўқотиш — йирик маданий тадбирларнинг бекор қилиниши. Пандемия сабабли 2020 йилда хусусан, "Мавазин" халқаро мусиқа ва оҳанглар фестивали, жаҳон диний мусиқалар фестивали, "Тимитар" мусиқа фестивали ўтказилмайди. Бу тадбирлар ҳар йили кўпсонли меҳмонларни жамлар, қиролликнинг мафтункор имижини шакллантирар, шу билан бир вақтда Марокаш меҳмонхона ва кўнгилочар саноатига яхшигина даромад келтирарди.\nБугунги ҳукмрон муҳитда хавотирлар ошиб бормоқда. Илгарилари тиббий ниқоб ва қўлқопларга эътиборсизлик билан қараган марокашликлар энди уларни танқис маҳсулот каби авайламоқда. Миллионлаб марокашликларнинг асаблари учун синов бўлаётган фавқулодда санитар вазият қанча вақт давом этади? Қироллик соғлиқни сақлаш тизими касаллик юқтирганларнинг оммавий оқимига дош бера оладими? Мамлакатнинг озиқ-овқат маҳсулотлари, газ баллонлари ва дезинфекция воситалари захираси қанча вақтга етади? Марокашликлар ижтимоий тармоқларда ва телефон орқали суҳбатлашганида бир-бирларига мана шу саволларни бермоқда.\nҲукумат аҳолини фавқулодда санитар вазият қоидаларига риоя қилишда масъулият, ватанпарварлик, бирдамлик ва жамоавий оқилликка чақирмоқда. Ҳар ерда қулоққа чалинадиган "Уйда қол!" ("Бка фи дар") чақириғи ҳозирги вазиятда инқирозни енгиб ўтиш ва иқтисодиётни қайта тирилтириш имконини берувчи йўриқномадек қабул қилинмоқда.\n"Агарда фуқароларнинг ўзлари ҳамкорлик қилишга тайёр бўлмаса, ҳеч бир ҳукумат одамларни карантинга риоя қилишга мажбур қила олмайди", — деди бош вазир Саад-ад-Дин ал-Усмоний марокашликларни ўзларини қўлга олишга ва тавсияларга амал қилишга чақираркан.\nКиритилган чеклов ва тақиқларга ҳамма ҳам амал қилмаяпти. Айниқса, қашшоқ ҳудудларда яшовчи ва аҳолининг аксарият қисмини камбағаллар ташкил этувчи даҳалардаги одамларни уйларида қолишга кўндириш қийин бўлмоқда. Улар кўп вақтини кўчада ўтказишга ўрганиб қолган ва ўз туманларини бамисоли улкан хонадондек кўришади.\nОдамларни хонадонларига қувиш учун полициячилар Касабланка, Танжер, Фес ва бошқа шаҳарларда юзлаб қўлга олишлар, можаролар ва дўппослашлар билан якунланадиган мунтазам рейдларни ўтказмоқда.\nКуч ишлатиш тизимлари ходимлари кўп вақт ва ҳаракатларини тиббий ниқоб ва антисептик гелларни қиммат нархда сотмоқчи бўлганлар, коронавирус тарқалиши тўғрисида интернетда ёлғон хабарлар тарқатувчилар ва колл-марказлар ходимларининг асабларини эговлайдиган телефон безориларини аниқлаш ва қўлга олишга сарфламоқда.


ДХХ раиси Ихтиёр Абдуллаев ишдан олинди, ўнлаб ходимлар қамалди\nБир йил олдин ишга тайинланган 53 яшар Ихтиёр Абдуллаев жорий йилнинг 8 февралида ДХХ раҳбари лавозимидан бўшатилди. Абдуллаев устидан жиноят иши очилгани айтилмоқда. Унинг ўрнига мудофаа вазири 59 яшар Абдусалом Азизов тайинланди.\nКучишлатар тизимлардаги кадрлар алмашинуви сабабларини «Элтуз» мухбири ўрганди.\nДХХнинг янги раиси Абдусалом Азизов\nДХХнинг юзга яқин ходими қамоқда ёки қандай қилиб давлат тўнтариши олди олингани тўғрисида\nҚуйидаги мақолада келтирилган маълумотлар Давлат хавфсизлик хизмати таркибида ишлайдиган шахсдан келиб тушди. Ўзбекистон каби ёпиқ мамлакатда давлат органлари кўп ҳолларда мустақил журналистларнинг саволларига жавоб бермайди. Айни мақоладаги баъзи иддаолар юзасидан расмийлардан изоҳ ололмадик. Шунга қарамай, биз олинган маълумотларни нашр этишга қарор қилдик ва муқобил маълумотларни тақдим эта оладиганлар билан гаплашишга тайёрмиз.\nИхтиёр Абдуллаев, ДХХнинг собиқ раиси\nЯнварь ойи бошидан буён Ўзбекистон Давлат хавфсизлик хизматининг юзга (!) яқин ходими қамоққа олинди.\nДХХ ходимининг “Элтуз” почтасига йўллаган электрон мактубида қамоққа олинганлар орасида ДХХ раисининг энг яқин одамлари сифатида кўрилган юқори амалдорлар ҳам борлиги хабар қилинади.\n“Улар орасида ДХХ раиси Ихтиёр Абдуллаевнинг энг яқин одамлари – ДХХ раисининг биринчи ўринбосари Жаҳонгир Эгамов, ДХХ раисининг божаси Эшонхонхўжаев Алишер, унинг акаси Эшонхўжаев Ҳасан, ДХХ тергов бошқармаси бошлиғи Абдуллаев Аброр ва ДХХ раисининг яқин дўсти Улуғбек Азимов билан бирга яна юзга яқин тезкор ходимлар бор,” деди ДХХ ходими.\nБундан ташқари, икки юзга яқин турли даражадаги ДХХ ходими очиқдан терговга қатнаяпди.\n“Қамалганларнинг фақат еттитаси прокуратурадан ўтган, қолганлари ДХХ тизимидаги офицерлар”, деб ёзади ДХХдаги манба.\nУнинг алоҳида таъкидлаб ёзишича, қама-қамаларга у ва унинг яна бир шериги берган маълумотлар асосида “Элтуз”да нашр этилган “ДХХ инқирози. Янги раҳбарият эски назоратни давом эттирмоқда» номли мақола сабаб бўлган.\nУнда бир йил олдин ДХХ раиси этиб тайинланган Ихтиёр Абдуллаевнинг Ўзбекистондаги энг қудратли ташкилотни ўз назоратига тўлиқ олишни мақсад қилгани ҳақида сўз борарди.\n“Элтуз” манбасига кўра, мақоладаги барча фактлар текширилган ва улар юз фоиз ўз тасдиғини топган.\nОрадан бир неча кун ўтиб коррупцион ишларга алоқадор шахсларнинг кўпи ҳибсга олинган.\nТергов ишларини Бош прокуратура тергов гуруҳи ўта махфий равишда олиб боряпди, – деб ёзади ДХХ ходими. – Назорат ва оператив хизматни Президент хавфсизлик хизмати бажаряпти. Қамоққа олинган ДХХчиларнинг ҳаммаси ИИВ вақтинчалик изоляторида ушлаб турилибди.\n“Элтуз” билан ёзишган ДХХ ходими қамоққа олинганлар ҳозирча Ўзбекистон Жиноят кодексининг 167-моддаси (“ Ўзлаштириш ёки растрата йўли билан талон-торож қилиш”), 205-моддаси (“Ҳокимият ёки мансаб ваколатини суиистеъмол қилиш”), 210-модда (“пора олиш”) ва 211-модда (“пора бериш”) кўзда тутган жиноятларда гумон қилинаётганини айтди.\nБош прокуратурадан олиб келган содиқ одамлари ва ҳатто қариндошлари ҳам қамоққа олинган бўлса-да, Ихтиёр Абдуллаевнинг ДХХ раҳбари бўлиб қолаётгани ўринли саволларни кучайтирган.\nЎтган ҳафта 6-7 январь кунлари юз берган воқеалар бу саволларга жавоб бергандай бўлди.\nБу гуруҳ ҳақида келгуси мақоламизда батафсил сўз боради.\ndata-title="ДХХ раиси Ихтиёр Абдуллаев ишдан олинди, ўнлаб ходимлар қамалди" data-description="<!-- wp:paragraph --> <p>Бир йил олдин ишга тайинланган 53 яшар Ихтиёр Абдуллаев жорий йилнинг 8 февралида ДХХ раҳбари лавозимидан бўшатилди. ..." data-image="https://eltuz.com/wp-content/uploads/2019/02/r6247113.jpg" data-url="https://eltuz.com/kundalik/208928/" data-services="facebook,odnoklassniki,twitter,telegram" data-counter="ig">\n28 ноябр 2016\nВиртуал қабулхонани мақташ авжида\nИнтернетда бош вазирнинг виртуал қабулхонасига оид латифанамо гап-сўзлар кўпайиб бораётган бир пайтда маҳаллий матбуот уни кўкларга кўтаришда давом этяпти. ...\n2019 йил Юсуф Хос Ҳожибнинг 1000 йиллиги, «Қутадғу билиг»нинг 950 йиллиги Қозоғистон ва Туркия ташаббуси билан ЮНЕСКО томонидан дунёда ...\nҒафур Раҳимовмас, сиёсий диссидентлар юртга қайтиши керак\nХалқ орасида йирик ишбилармондан кўра кўпроқ криминал авторитет сифатида танилган Ғофир Раҳимовнинг туғилган куни муносабати билан интернетда у ҳақда ...\nСтокголмда самарқандлик террорчига қарши митинг бўлди\n9 апрел куни эрталабдан, одамлар оқими Дроттнингатан марказига интила бошлади. У ерда юз берган террор ҳужумига қарши мотам митинги ...


ЯНГИ ДЎКОНЛАР ҚАД РОСТЛАЯПТИ\nАйни пайтда Нарпай туманида карантин сабаб “Мирбозор бозори” МЧЖ фаолият юритмаяпти. Шунга қарамай бозор маъмурияти томонидан расталарни таъмирлаш, қайта жиҳозлаш ишлари олиб борилмоқда. Шу каби лойиҳалар асосида янги дўконлар қад ростламоқда.\nБатафсил ЯНГИ ДЎКОНЛАР ҚАД РОСТЛАЯПТИ\nОқтош шаҳрининг Амир Темур ва Алишер Навоий номли кўчаларида таъмирлаш ишлари олиб борилмоқда. Айни пайтда Нарпай йўллардан фойдаланиш унитар корхонаси ходимлари йўлларнинг асосий қисмини текисламоқда. Текислаш ишлари тугатилгач янги асфальт ётқизилади.\nБатафсил ҚАЙТА ТАЪМИР\nНарпай туманида “Жонажон юртим ободлигига ўз ҳиссамни қўшаман” шиори остида кенг кўламли ишлар олиб боилмоқда. Жумладан "Оқтош" маҳалласида хонадонлар ва кўчаларни обод ҳамда кўркам қилиш ишлари амалга ошириляпти.\nБатафсил “Жонажон юртим ободлигига ўз ҳиссамни қўшаман”\nХАЛҚ ДЕПУТАТЛАРИ ТУМАН КЕНГАШИ СЕССИЯСИ\nНарпай тумани ҳокимлиги мажлислар залида Халқ депутатлари туман Кенгашининг еттинчи сессияси бўлиб ўтди.\nСессияда тумандаги эҳтиёжманд оилалар рўйхати асосида камбағалликдан чиқариш бўйича амалга оширилган ишлар тўғрисида туман ҳокимининг биринчи ўринбосари Жасур Шодиев ҳамда хотин-қизлар ва ёшлар бандлигини таъминлаш бўйича қилинган ишлар юзасидан сектор раҳбарларининг ҳисоботлари тингланди.\nБатафсил ХАЛҚ ДЕПУТАТЛАРИ ТУМАН КЕНГАШИ СЕССИЯСИ\nНарпай тумани ҳокими Ботир Жабборов ва барча сектор раҳбарлари тадбиркорлар билан учрашув ўтказдилар.\nКарантин қоидаларига амал қилинган ҳолда ўтказилган учрашувда тадбиркорларни муаммолари тингланди. Масалаларга ечим топиш борасида тегишли масъул раҳбарларга топшириқлар берилди.


Оғиз бўшлиғи саратонидан дарак берувчи 10 симптом - Zamin.uz\nАсосан эркакларга хос саналгани билан аёлларнинг оғиз бўшлиғида ҳам ўсмалар пайдо бўлиши мумкин. Чекадиганларда эса ушбу касаллик келиб чиқиш хавфи янада юқори бўлади.\nАксарият ҳолларда оғиздаги яра-чақалар оддий вирус ёки кичик механик шикастланиш сабаб келиб чиқади. Аммо тез-тез пайдо бўлса ва 10 кун давомида ҳам ўтиб кетмаса, шифокорга мурожаат қилиш керак.\nОғиздан бадбўй ҳид анқиши\nОғиздан ёқимсиз ҳид келиши ҳазм тракти касалликлари, гигиенага риоя қилмаслик ва тиш ҳамда милклар билан боғлиқ муаммолар сабаб ҳам кузатилиши мумкин. Аммо хавфли ўсмалар ҳам яра келтириб чиқаради, оғизда бактериялар тўпланиб, бадбўй ҳид таралишига сабаб бўлади.\nМилк ва тилдаги қизил, оқ доғлар\nБундай симптом ҳам ўсма ривожланаётганидан дарак бериши мумкин. Хавфли бўлган-бўлмаган тақдирда ҳам шифокорга мурожаат қилиш керак.\nБошнинг бир томонига берадиган қулоқ оғриғи ҳам оғиз бўшлиғидаги муаммо билан боғлиқ бўлиши мумкин. Агар сўнгги ярим йил давомида қулоқ оғриғининг безовта қилиши тўхтамаётган бўлса, шифокорга зудлик билан мурожаат қилишингиз керак.\nТилда оғриқ сезилиши\nОрганизмдаги энг сезувчан ҳисобланган тилда қандайдир муаммо кузатилиши ҳам бефарқ бўлмаслик кераклигини билдиради.\nВазн йўқотиш саратонга хос дастлабки симптомлардан саналади. Бундай вазиятда у ютиниш билан боғлиқ муаммо сабаб кам ейиш билан боғлиқ бўлади. Нима бўлган тақдирда ҳам сабабсиз уч килодан кўпроқ вазн йўқотадиган бўлсангиз, мутахассисга учрашни кечга қолдирманг.\nОғиз бўшлиғида увишишнинг сезилиши\nБаъзида ўсмалар нервларга зарар келтириши ва бунинг оқибатида тил ёки лунжларда увишишга ўхшаш ҳис кузатилиши мумкин.\nТамаки чекмаган тақдирда ҳам овозда ўзгариш кузатилса, эътиборсиз бўлмасдан шифокорга мурожаат қилиш керак.\nРивожланаётган ўсма тил, лаб ва нутқ учун муҳим бўлган бошқа аъзоларга ҳалақит бериши ҳисобига айрим сўзларни талаффуз қилишда муаммолар кузатилиши мумкин.\nЖағ соҳасида оғриқ\nОғриқ айниқса оғизни жуфтлашга бўлган ҳаракат давомида кузатилиши мумкин. Икки ҳафта давомида ҳам ўтиб кетмаса, сизда ташвишланиш учун жиддий сабаб бор.\nТомоққа нимадир тиқилгандек туйилиши\nРивожланаётган ўсимта лимфа тугунларига ҳам салбий таъсир кўрсатиб, томоқда нимадир тиқилиб қолгандек ҳиснинг пайдо бўлишига сабаб бўлиши мумкин. Агар бу муаммо бир неча ҳафта давомида ҳам ўтиб кетмаса, шифокорга боришни эсдан чиқарманг. “Замин” янгиликларини “Twitter”да кузатиб боринг\nЯнгиликлар » Ҳаёт тарзи » Оғиз бўшлиғи саратонидан дарак берувчи 10 симптом